qundao/data-zh-poetry huggingface dataset:
新歲書懷四首·其三
作者：戴復古
朝代：宋

老病從人笑，兒童識我誰。
窮愁無地著，心事有天知。
鵲噪緣何喜，蛙鳴豈爲私。
如何得懷抱，長似醉眠時。
新歲書懷四首·其二
作者：戴復古
朝代：宋

七十九歲叟，時吟感寓詩。
年高胡不死，身健欲何爲。
細柳綠垂地，小桃紅滿枝。
春風不到處，枯蔓掛疎籬。
新歲書懷四首·其四
作者：戴復古
朝代：宋

正月復二月，百年如一年。
世間人易老，天下事難全。
生計麥十斛，傳家詩幾篇。
眼前雖不足，心地自超然。
方孚若真□宅堂前池上作淮南小山題詠者甚多見其詩軸次韵
作者：戴復古
朝代：宋

妙手能移造化功，壺中幻出九華峰。
山雖云小能棲鳳，水不求深貴有龍。
事紀淮南千古勝，記成嘉泰八年冬。
先生不用賦招隠，辦了功名訪赤松。
方孚若真□宅堂前池上作淮南小山题咏者甚多见其诗轴次韵
作者：戴復古
朝代：宋

妙手能移造化功，壶中幻出九华峰。
山虽云小能栖凤，水不求深贵有龙。
事纪淮南千古胜，记成嘉泰八年冬。
先生不用赋招隠，办了功名访赤松。
族侄孙子荣之子神童颜老不幸短命而死哭之不足三诗以悼之·其一
作者：戴復古
朝代：宋

亘古英灵在，颜回有后身。
年纔十三岁，才过万千人。
学到由天悟，文高见理真。
再生仍再夭，无路问鸿钧。
族侄孙子荣之子神童颜老不幸短命而死哭之不足三诗以悼之·其三
作者：戴復古
朝代：宋

汝祖积阴德，汝翁多读书。
汝生天报施，汝死又何如。
修短有定数，贤愚莫问渠。
冥官闻恸哭，还许再来无。
族侄孙子荣之子神童颜老不幸短命而死哭之不足三诗以悼之·其二
作者：戴復古
朝代：宋
体裁：五言律诗

昨应童科日，群儿立下风。丰姿倾众目，文采动诸公。两耳能兼听，六经皆暗通。相期到杨晏，有始柰无终。
族姪孫子榮之子神童顔老不幸短命而死哭之不足三詩以悼之·其一
作者：戴復古
朝代：宋

亙古英靈在，顔回有後身。
年纔十三歲，才過萬千人。
學到由天悟，文高見理真。
再生仍再夭，無路問鴻鈞。
族姪孫子榮之子神童顔老不幸短命而死哭之不足三詩以悼之·其三
作者：戴復古
朝代：宋

汝祖積陰德，汝翁多讀書。
汝生天報施，汝死又何如。
脩短有定數，賢愚莫問渠。
冥官聞慟哭，還許再來無。
族姪孫子榮之子神童顔老不幸短命而死哭之不足三詩以悼之·其二
作者：戴復古
朝代：宋

昨應童科日，群兒立下風。
丰姿傾衆目，文采動諸公。
兩耳能兼聽，六經皆暗通。
相期到楊晏，有始柰無終。
无为军界上遇太湖赵尉制府禀议
作者：戴復古
朝代：宋

解后风尘底，周旋鞍马间。三杯送行色，一笑强开颜。夜宿暖汤市，晨炊冷水关。军前献筹策，第一守光山。
无为山中郑老家
作者：戴復古
朝代：宋

高谈可听用心幽，灼见此翁非俗流。
鞍马破家还避世，田园得地肯封侯。
开窗修竹无由俗，绕屋青山总是秋。
门外短篱看亦好，黄金菊间碧牵牛。
无策
作者：戴復古
朝代：宋

老觉登楼懒，心知涉世疎。
梦蕉还得鹿，缘木可求鱼。
晚岁未闻道，平生欠读书。
行藏两无策，究竟果何如。
无题
作者：戴復古
朝代：宋
体裁：七言绝句

忆闻春燕语雕梁，又听秋鸿叫断肠。一缕沉烟飞不过，两楼相对立斜阳。
既別諸故舊獨黄希聲往曲江稟議未回不及語離·其一
作者：戴復古
朝代：宋

別盡諸君不見君，客愁多似海南雲。
一聲何處離群鴈，那向江村靜處聞。
既別諸故舊獨黄希聲往曲江稟議未回不及語離·其二
作者：戴復古
朝代：宋

老年懷抱晚秋天，欲去思君重黯然。
聞道歸來有消息，江頭錯認幾人船。
既别诸故旧独黄希声往曲江禀议未回不及语离·其一
作者：戴復古
朝代：宋

别尽诸君不见君，客愁多似海南云。
一声何处离群鴈，那向江村静处闻。
既别诸故旧独黄希声往曲江禀议未回不及语离·其二
作者：戴復古
朝代：宋
体裁：七言绝句

老年怀抱晚秋天，欲去思君重黯然。闻道归来有消息，江头错认几人船。
春尽日
作者：戴復古
朝代：宋

捻指过三月，又当春夏交。
花残蜂课蜜，林茂鸟安巢。
芳草生青霭，新篁展绿稍。
风骚将断绝，谁有续絃胶。
春日
作者：戴復古
朝代：宋

淫滞江湖久，蹉跎岁月新。客愁茅店雨，诗思柳桥春。秣马寻归路，骑鲸问故人。山林与朝市，何处着吾身。
春日
作者：戴復古
朝代：宋

淫滯江湖久，蹉跎歲月新。
客愁茅店雨，詩思柳橋春。
秣馬尋歸路，騎鯨問故人。
山林與朝市，何處著吾身。
春日二首呈黄子迈大卿·其一
作者：戴復古
朝代：宋

野人何得以诗鸣，落魄骑馿走帝京。
白髮半头惊岁月，虚名一日动公卿。
颇思湖上春风约，不柰楼头夜雨声。
柳外断云筛日影，试听幽鸟话新晴。
春日二首呈黄子迈大卿·其二
作者：戴復古
朝代：宋

帝里风光二月新，西湖几队踏青人。
杏花时节偏饶雨，杨柳门墙易得春。
或是或非尘裏事，无穷无达醉中身。
五陵年少夸豪举，寂寞诗家戴叔伦。
春日二首呈黄子邁大卿·其一
作者：戴復古
朝代：宋

野人何得以詩鳴，落魄騎馿走帝京。
白髮半頭驚歲月，虛名一日動公卿。
頗思湖上春風約，不柰樓頭夜雨聲。
柳外斷雲篩日影，試聽幽鳥話新晴。
春日二首呈黄子邁大卿·其二
作者：戴復古
朝代：宋

帝里風光二月新，西湖幾隊踏青人。
杏花時節偏饒雨，楊柳門牆易得春。
或是或非塵裏事，無窮無達醉中身。
五陵年少誇豪舉，寂寞詩家戴叔倫。
春日怀家
作者：戴復古
朝代：宋
体裁：五言律诗

细数平生事，何堪挂齿牙。客游儿废学，身拙妇持家。开瓮尝春酒，租山摘早茶。关心此时节，归兴满天涯。
春日懷家
作者：戴復古
朝代：宋

細數平生事，何堪挂齒牙。
客游兒廢學，身拙婦持家。
開甕嘗春酒，租山摘早茶。
關心此時節，歸興滿天涯。
春日風雨中
作者：戴復古
朝代：宋

瀟瀟風雨閉柴門，年紀衰頹病著身。
大似梁鴻居海曲，略如公幹卧漳濱。
三春晴暖無多日，一世安閑有幾人。
聞道明朝新醖熟，不妨祭竈請比隣。
春日风雨中
作者：戴復古
朝代：宋

潇潇风雨闭柴门，年纪衰颓病着身。
大似梁鸿居海曲，略如公干卧漳滨。
三春晴暖无多日，一世安闲有几人。
闻道明朝新醖熟，不妨祭竈请比隣。
春盡日
作者：戴復古
朝代：宋

撚指過三月，又當春夏交。
花殘蜂課蜜，林茂鳥安巢。
芳草生青靄，新篁展綠稍。
風騷將斷絕，誰有續絃膠。
昭武刘圻甫以㟳篁隠居图求诗
作者：戴復古
朝代：宋
体裁：五言律诗

相对两山碧，春风摇绿篁。一巢云建造，三涧水宫商。谷口躬耕稼，盘中歌寿昌。桃花认行路，他日访刘郎。
昭武劉圻甫以㟳篁隠居圖求詩
作者：戴復古
朝代：宋

相對兩山碧，春風摇綠篁。
一巢雲建造，三澗水宮商。
谷口躬耕稼，盤中歌壽昌。
桃花認行路，他日訪劉郎。
昭武太守王子文日与李贾严羽共观前辈一两家诗及晚唐诗因有论诗十绝子文见之谓无甚高论亦可作诗家小学须知·其七
作者：戴復古
朝代：宋

欲参诗律似参禅，妙趣不由文字传。
箇裏稍关心有悞，发为言句自超然。
昭武太守王子文日与李贾严羽共观前辈一两家诗及晚唐诗因有论诗十绝子文见之谓无甚高论亦可作诗家小学须知·其三
作者：戴復古
朝代：宋
体裁：七言绝句

曾向吟边问古人，诗家气象贵雄浑。雕锼太过伤于巧，朴拙惟宜怕近村。
昭武太守王子文日举李贾严羽共观前辈一两家
作者：戴復古
朝代：宋
体裁：七言绝句

作诗不与作文比，以韵成章怕韵虚。押得韵来如砥柱，动移不得见工夫。
昭武太守王子文日举李贾严羽共观前辈一两家
作者：戴復古
朝代：宋
体裁：七言绝句

古今胸次浩江河，才比诸公十倍过。时把文章供戏谑，不知此体误人多。
昭武太守王子文日举李贾严羽共观前辈一两家
作者：戴復古
朝代：宋
体裁：七言绝句

意匠如神变化生，笔端有力任从横。须教自我胸中出，切忌随人脚后行。
昭武太守王子文日举李贾严羽共观前辈一两家
作者：戴復古
朝代：宋
体裁：七言绝句

文章随世作低昂，变尽风骚到晚唐。举世吟哦推李杜，时人不识有陈黄。
昭武太守王子文日举李贾严羽共观前辈一两家
作者：戴復古
朝代：宋
体裁：七言绝句

草就篇章只等闲，作诗容易改诗难。玉经雕琢方成器，句要丰腴字要安。
昭武太守王子文日举李贾严羽共观前辈一两家
作者：戴復古
朝代：宋
体裁：七言绝句

诗本无形在窈冥，网罗天地运吟情。有时忽得惊人句，费尽心机做不成。
昭武太守王子文日举李贾严羽共观前辈一两家
作者：戴復古
朝代：宋
体裁：七言绝句

陶写性情为我事，留连光景等儿嬉。锦囊言语虽奇绝，不是人间有用诗。
昭武太守王子文日举李贾严羽共观前辈一两家
作者：戴復古
朝代：宋
体裁：七言绝句

飘零忧国杜陵老，感寓伤时陈子昂。近日不闻秋鹤唳，乱蝉无数噪斜阳。
昭武太守王子文日與李賈嚴羽共觀前輩一兩家詩及晚唐詩因有論詩十絕子文見之謂無甚高論亦可作詩家小學須知·其一
作者：戴復古
朝代：宋

文章隨世作低昂，變盡風騷到晚唐。
舉世吟哦推李杜，時人不識有陳黄。
昭武太守王子文日與李賈嚴羽共觀前輩一兩家詩及晚唐詩因有論詩十絕子文見之謂無甚高論亦可作詩家小學須知·其一〇
作者：戴復古
朝代：宋

草就篇章只等閑，作詩容易改詩難。
玉經雕琢方成器，句要豐腴字要安。
昭武太守王子文日與李賈嚴羽共觀前輩一兩家詩及晚唐詩因有論詩十絕子文見之謂無甚高論亦可作詩家小學須知·其七
作者：戴復古
朝代：宋

欲參詩律似參禪，妙趣不由文字傳。
箇裏稍關心有悞，發爲言句自超然。
昭武太守王子文日與李賈嚴羽共觀前輩一兩家詩及晚唐詩因有論詩十絕子文見之謂無甚高論亦可作詩家小學須知·其三
作者：戴復古
朝代：宋

曾向吟邊問古人，詩家氣象貴雄渾。
雕鎪太過傷於巧，朴拙惟宜怕近村。
昭武太守王子文日與李賈嚴羽共觀前輩一兩家詩及晚唐詩因有論詩十絕子文見之謂無甚高論亦可作詩家小學須知·其九
作者：戴復古
朝代：宋

作詩不與作文比，以韵成章怕韵虛。
押得韵來如砥柱，動移不得見工夫。
昭武太守王子文日與李賈嚴羽共觀前輩一兩家詩及晚唐詩因有論詩十絕子文見之謂無甚高論亦可作詩家小學須知·其二
作者：戴復古
朝代：宋

古今胸次浩江河，才比諸公十倍過。
時把文章供戲謔，不知此體誤人多。
昭武太守王子文日與李賈嚴羽共觀前輩一兩家詩及晚唐詩因有論詩十絕子文見之謂無甚高論亦可作詩家小學須知·其五
作者：戴復古
朝代：宋

陶寫性情爲我事，留連光景等兒嬉。
錦囊言語雖奇絕，不是人間有用詩。
昭武太守王子文日與李賈嚴羽共觀前輩一兩家詩及晚唐詩因有論詩十絕子文見之謂無甚高論亦可作詩家小學須知·其八
作者：戴復古
朝代：宋

詩本無形在窈冥，網羅天地運吟情。
有時忽得驚人句，費盡心機做不成。
昭武太守王子文日與李賈嚴羽共觀前輩一兩家詩及晚唐詩因有論詩十絕子文見之謂無甚高論亦可作詩家小學須知·其六
作者：戴復古
朝代：宋

飄零憂國杜陵老，感寓傷時陳子昂。
近日不聞秋鶴唳，亂蟬無數噪斜陽。
昭武太守王子文日與李賈嚴羽共觀前輩一兩家詩及晚唐詩因有論詩十絕子文見之謂無甚高論亦可作詩家小學須知·其四
作者：戴復古
朝代：宋

意匠如神變化生，筆端有力任從橫。
須教自我胸中出，切忌隨人脚後行。
晚春
作者：戴復古
朝代：宋

春來涉幾日，又到落花時。
老面羞看鏡，愁懷强作詩。
雨牆蝸篆古，風樹鳥巢危。
有客適相過，樽前一局棋。
晚春
作者：戴復古
朝代：宋
体裁：五言律诗

春来涉几日，又到落花时。老面羞看镜，愁怀强作诗。雨墙蜗篆古，风树鸟巢危。有客适相过，樽前一局棋。
晚春
作者：戴復古
朝代：宋
体裁：七言绝句

池塘渴雨蛙声少，庭院无人燕语长。午枕不成春草梦，落花风静煮茶香。
晚春
作者：戴復古
朝代：宋

池塘渴雨蛙聲少，庭院無人燕語長。
午枕不成春草夢，落花風靜煮茶香。
晚春次韵
作者：戴復古
朝代：宋
体裁：五言律诗

酒醒愁难醒，春归客未归。鶑啼花雨歇，燕立柳风微。世路多殊辙，人生贵识机。低头饱一粟，仰首愧云飞。
晚春次韵
作者：戴復古
朝代：宋

酒醒愁難醒，春歸客未歸。
鶑啼花雨歇，燕立柳風微。
世路多殊轍，人生貴識機。
低頭飽一粟，仰首愧雲飛。
晚望怀长沙故人
作者：戴復古
朝代：宋
体裁：五言律诗

却扇清风起，楼头坐晚凉。青山连远水，绿树带斜阳。客路伤离别，人情果在亡。定应今夜梦，随月到潇湘。
晚望懷長沙故人
作者：戴復古
朝代：宋

却扇清風起，樓頭坐晚凉。
青山連遠水，綠樹带斜陽。
客路傷離別，人情果在亡。
定應今夜夢，隨月到瀟湘。
書事
作者：戴復古
朝代：宋

兩揆新當國，三邊未解兵。
吾君極勤儉，天下望昇平。
春雨隨時下，福星連夜明。
寒儒卜天意，對酒百憂輕。
書事
作者：戴復古
朝代：宋

喜作羊城客，忘爲鶴髮翁。
問天求酒量，翻海洗詩窮。
已過西南道，適遭東北風。
扁舟載明月，枉作賣油公。
書事
作者：戴復古
朝代：宋

打鼓行船未有期，恰如江上阻風時。
詩中一段閑公事，幸不妨人喫荔枝。
曾云巢同相勉李玉涧不赴召
作者：戴復古
朝代：宋

诏书催赴紫宸班，九奏君王乞挂冠。
日暮倒行非我事，急流勇退有何难。
地灵不隠金砂胜，秋水长流玉涧寒。
好把山林寄图画，试教天下故人看。
曾云巢年八十聪明不衰小楷写六经家有小楼日登览不倦诸监司尝荐遗逸
作者：戴復古
朝代：宋
体裁：五言律诗

八十云巢老，诸公旧典刑。心情古井水，辈行晓天星。身健登高阁，眼明书六经。尝闻荐遗逸，何以报朝廷。
曾景建得罪道州听读
作者：戴復古
朝代：宋
体裁：七言律诗

闻说乌台欲勘诗，此身幸不堕危机。少陵酒后轻严武，太白花前忤贵妃。迁客芬芳穷也达，故人评论是耶非。饱参一勺濂溪水，带取光风霁月归。
曾景建得罪道州聽讀
作者：戴復古
朝代：宋

聞說烏臺欲勘詩，此身幸不墮危機。
少陵酒後輕嚴武，太白花前忤貴妃。
遷客芬芳窮也達，故人評論是耶非。
飽參一勺濂溪水，带取光風霽月歸。
曾雲巢同相勉李玉澗不赴召
作者：戴復古
朝代：宋

詔書催赴紫宸班，九奏君王乞掛冠。
日暮倒行非我事，急流勇退有何難。
地靈不隠金砂勝，秋水長流玉澗寒。
好把山林寄圖畫，試教天下故人看。
曾雲巢年八十聰明不衰小楷寫六經家有小樓日登覽不倦諸監司嘗薦遺逸
作者：戴復古
朝代：宋

八十雲巢老，諸公舊典刑。
心情古井水，輩行曉天星。
身健登高閣，眼明書六經。
嘗聞薦遺逸，何以報朝廷。
會心
作者：戴復古
朝代：宋

我本江湖客，來觀鴈蕩奇。
脚穿靈運履，口誦貫休詩。
景物與心會，山靈莫我知。
白雲迷去路，臨水坐多時。
會李擇之其父名丙字南仲著丁未錄丙申錄
作者：戴復古
朝代：宋

吟邊逢李白，談笑亦風流。
相對各青眼，安知有白頭。
兩家窮活計，四海老交游。
不負雲山約，同登百尺樓。
會稽山中
作者：戴復古
朝代：宋

曉風吹斷花稍雨，青山白雲無唾處。
嵐光滴翠濕人衣，踏碎瓊瑶溪上步。
人家遠近屋參差，半成圖畫半成詩。
若使山中無杜宇，登山臨水定忘歸。
月夜怀董叔宏闻其入京未得振
作者：戴復古
朝代：宋
体裁：五言律诗

酒醒兴未已，诗成吟不休。一凉风满座，半夜月明楼。老骥思千里，飞鸿阅九州。故人何处在，谁作置书邮。
月夜懷董叔宏聞其入京未得振
作者：戴復古
朝代：宋

酒醒興未已，詩成吟不休。
一凉風滿座，半夜月明樓。
老驥思千里，飛鴻閲九州。
故人何處在，誰作置書郵。
月夜舟中
作者：戴復古
朝代：宋
体裁：七言律诗

滿船明月浸虛空，綠水無痕夜氣衝。
詩思浮沈檣影裏，夢魂搖拽櫓聲中。
星辰冷落碧潭水，鴻雁悲鳴紅蓼風。
數點漁燈依古岸，斷橋垂露滴梧桐。
有感
作者：戴復古
朝代：宋

浩浩海风劲，滔滔河水浑。
古人皆去世，乔木自当门。
族党诸孙盛，吾宗一綫存。
兴衰知有数，心事与谁论。
有感
作者：戴復古
朝代：宋
体裁：五言律诗

皱眉观世事，把酒读离骚。天下无公论，胸中有古刀。徒然成耿耿，何以制滔滔。不逐群飞转，孤鸿毕竟高。
有感
作者：戴復古
朝代：宋

皺眉觀世事，把酒讀離騷。
天下無公論，胸中有古刀。
徒然成耿耿，何以制滔滔。
不逐群飛轉，孤鴻畢竟高。
有感
作者：戴復古
朝代：宋

老子生來世法疎，白頭思欲把犁鋤。
摩挲此腹空無物，僥倖虛名愧有餘。
憔悴不堪漁父笑，寒溫無益貴人書。
詩家幸有嚴華谷，襟誼猶能眷眷予。
有感
作者：戴復古
朝代：宋

老子生来世法疎，白头思欲把犁锄。
摩挲此腹空无物，侥倖虚名愧有余。
憔悴不堪渔父笑，寒温无益贵人书。
诗家幸有严华谷，襟谊犹能眷眷予。
有烹犊延客者食之有感
作者：戴復古
朝代：宋

田家茧栗犊，小小可怜生。
未试一犂力，俄遭五鼎烹。
朝来占食指，妙绝此杯羹。
口腹为人累，终怀不忍情。
有烹犢延客者食之有感
作者：戴復古
朝代：宋

田家繭栗犢，小小可憐生。
未試一犂力，俄遭五鼎烹。
朝來占食指，妙絕此杯羹。
口腹爲人累，終懷不忍情。
有議袁蒙齋者
作者：戴復古
朝代：宋

世上苦無公是非，譏評人物信猶疑。
鏡中妍醜無私照，棋上高低有誤時。
懷古尚餘喬木在，傷春唯許落花知。
黄金可辦將何用，鑄出當年鍾子期。
有议袁蒙斋者
作者：戴復古
朝代：宋

世上苦无公是非，讥评人物信犹疑。
镜中妍丑无私照，棋上高低有误时。
怀古尚余乔木在，伤春唯许落花知。
黄金可办将何用，铸出当年钟子期。
望江南·憶江南
作者：戴復古
朝代：宋

壺山好，也解憶狂夫。轉首便成千裡別，經年不寄一行書。渾似不相疏。催歸曲，一唱一愁予。有劍賣來酤酒吃，無錢歸去買山居。安處即吾廬。
望江南·憶江南
作者：戴復古
朝代：宋

壺山好，博古又通今。結屋三間藏萬卷，揮毫一字直千金。四海有知音。門外路，咫尺是湖陰。萬柳堤邊行處樂，百花洲上醉時吟。不負一生心。
望江南·憶江南
作者：戴復古
朝代：宋

壺山好，文字滿胸中。詩律變成長慶體，歌詞漸有稼軒風。最會說窮通。中年後，雖老未成翁。兒大相傳書種在，客來不放酒尊空。相對醉顏紅。
望江南·憶江南
作者：戴復古
朝代：宋

壺山好，膽氣不妨粗。手奮空拳成活計，眼穿故紙下功夫。處世未全疏。生涯事，近日果何如。背錦奚奴能檢典，畫眉老婦出交租。且喜有贏餘。
望江南·憶江南
作者：戴復古
朝代：宋

石屏老，家住海東雲。本是尋常田舍子，如何呼喚作詩人。無益費精神。千首富，不救一生貧。賈島形模元自瘦，杜陵言語不妨村。誰解學西崑。
望江南·憶江南
作者：戴復古
朝代：宋

石屏老，悔不住山林。註定一生知有命，老來萬事付無心。巧語不如喑。貧亦樂，莫負好光陰。但願有頭生白髮，何憂無地覓黃金。遇酒且須斟。
望江南·憶江南
作者：戴復古
朝代：宋

石屏老，長憶少年遊。自謂虎頭須食肉，誰知猿臂不封侯。身世一虛舟。平生事，說著也堪羞。四海九州雙腳底，千愁萬恨兩眉頭。白髮早歸休。
望花山张老家
作者：戴復古
朝代：宋
体裁：五言律诗

元从边上住，来此避兵兴。麦麨朝充食，松明夜当灯。蔽门麻菶菶，护壁石层层。老妪逢人哭，吾儿在谢陵。
望花山張老家
作者：戴復古
朝代：宋

元從邊上住，來此避兵興。
麥麨朝充食，松明夜當燈。
蔽門麻菶菶，護壁石層層。
老嫗逢人哭，吾兒在謝陵。
朱仲寔少府到官无几日即入佥幕官满送行二首·其一
作者：戴復古
朝代：宋
体裁：五言律诗

才智人难及，上官能用贤。梅仙无一事，莲幕坐三年。政誉倾千里，归途仰二天。辟书闻早上，松菊莫留连。
朱仲寔少府到官无几日即入佥幕官满送行二首·其二
作者：戴復古
朝代：宋
体裁：五言律诗

孝友平生事，守廉天下难。居官一日俸，阖室几人餐。病骨何妨瘦，吟肩不肯寒。功名未须问，且奉版舆安。
朱仲寔少府到官無幾日即入僉幕官滿送行二首·其一
作者：戴復古
朝代：宋

才智人難及，上官能用賢。
梅仙無一事，蓮幕坐三年。
政譽傾千里，歸途仰二天。
辟書聞早上，松菊莫留連。
朱仲寔少府到官無幾日即入僉幕官滿送行二首·其二
作者：戴復古
朝代：宋

孝友平生事，守廉天下難。
居官一日俸，闔室幾人餐。
病骨何妨瘦，吟肩不肯寒。
功名未須問，且奉版輿安。
朱子昂司戶登滕王閣
作者：戴復古
朝代：宋

笑傲不禁秋興長，登臨誰復問滕王。
江湖周折地襟带，雲霞粲爛天文章。
人如野鶴何飄逸，目送飛鴻去渺茫。
安得雪醅三百斗，發君豪氣對吾狂。
朱子昂司户登滕王阁
作者：戴復古
朝代：宋

笑傲不禁秋兴长，登临谁復问滕王。
江湖周折地襟带，云霞粲烂天文章。
人如野鹤何飘逸，目送飞鸿去渺茫。
安得雪醅三百斗，发君豪气对吾狂。
朱行父留度岁
作者：戴復古
朝代：宋
体裁：七言律诗

衡山之下湘江上，风月留连去较迟。四海弟兄多不遇，一门父子两相知。梅边竹外三杯酒，岁尾年头几局棋。羁旅宦游俱是客，细论心事共题诗。
朱行父留度歲
作者：戴復古
朝代：宋

衡山之下湘江上，風月留連去較遲。
四海弟兄多不遇，一門父子兩相知。
梅邊竹外三盃酒，歲尾年頭幾局棋。
羈旅宦游俱是客，細論心事共題詩。
朱行甫和前韵送別烹鹿薦酒
作者：戴復古
朝代：宋

此別真成別，從今去不來。
佳人難再得，惡抱向誰開。
客路一歸晚，家書幾度催。
慇懃見君意，烹鹿薦離杯。
朱行甫和前韵送别烹鹿荐酒
作者：戴復古
朝代：宋

此别真成别，从今去不来。
佳人难再得，恶抱向谁开。
客路一归晚，家书几度催。
慇懃见君意，烹鹿荐离杯。
李友山索詩卷汀州急遞到昭武
作者：戴復古
朝代：宋

清時無事更年豐，兩地風光詩詠中。
可是山前無警報，旗鈴千里遞詩筒。
李友山索诗卷汀州急递到昭武
作者：戴復古
朝代：宋
体裁：七言绝句

清时无事更年丰，两地风光诗咏中。可是山前无警报，旗铃千里递诗筒。
李友山諸丈甚喜得朋留連日久月洲乃友山道號
作者：戴復古
朝代：宋

此身到處自悠悠，一笑非爲越女留。
風雨不妨雞戒曉，江湖又見鴈橫秋。
途中有客居巖谷，天下何人似月洲。
頗欲相從溪上住，諸君許我卜隣否。
李友山诸丈甚喜得朋留连日久月洲乃友山道号
作者：戴復古
朝代：宋

此身到处自悠悠，一笑非为越女留。
风雨不妨鸡戒晓，江湖又见鴈横秋。
途中有客居岩谷，天下何人似月洲。
颇欲相从溪上住，诸君许我卜隣否。
李司直会客吴运干有诗次韵
作者：戴復古
朝代：宋
体裁：七言律诗

使君高会集群仙，也使狂夫坐细毡。白璧一双酬议论，青春十载棹觥船。客愁遇酒退三舍，梅信与春开一先。已办扁舟明日去，几时重得到花前。
李司直會客吳運幹有詩次韵
作者：戴復古
朝代：宋

使君高會集群仙，也使狂夫坐細氈。
白璧一雙酬議論，青春十載棹觥船。
客愁遇酒退三舍，梅信與春開一先。
已辦扁舟明日去，幾時重得到花前。
李季允侍郎舟中
作者：戴復古
朝代：宋
体裁：七言律诗

忆昨枫桥既语离，何期千里又相随。太湖不见鸱夷子，秋浦同寻杜牧之。灯火船窗深夜话，江山客路早冬诗。人间草木空无数，除却梅花莫我知。
李季允侍郎舟中
作者：戴復古
朝代：宋

憶昨楓橋既語離，何期千里又相隨。
太湖不見鴟夷子，秋浦同尋杜牧之。
燈火船窗深夜話，江山客路早冬詩。
人間草木空無數，除却梅花莫我知。
李敷文酌別席上口占
作者：戴復古
朝代：宋

客子明朝早問程，樽前今夜苦爲情。
使君亦恐傷離別，不使佳人唱渭城。
李敷文酌别席上口占
作者：戴復古
朝代：宋
体裁：七言绝句

客子明朝早问程，樽前今夜苦为情。使君亦恐伤离别，不使佳人唱渭城。
李深道得苏养直所为深字韵一首不知题何处景俾跋其后
作者：戴復古
朝代：宋
体裁：七言律诗

都来五十有六字，写出山林无限奇。当日所题何处景，祇今但见后湖诗。一言一语堪传世，某水某丘仍属谁。试向愁烟推白鸟，无情白鸟又何知。
李深道得苏养直所写深字韵诗
作者：戴復古
朝代：宋

表出尘埃外，浓熏兰蕙香。
风流晋人物，高古汉文章。
老眼不多见，前程岂易量。
三杯话胸臆，一笑对云骧。
李深道得蘇養直所寫深字韵詩
作者：戴復古
朝代：宋

表出塵埃外，濃薰蘭蕙香。
風流晉人物，高古漢文章。
老眼不多見，前程豈易量。
三杯話胸臆，一笑對雲驤。
李深道得蘇養直所爲深字韵一首不知題何處景俾跋其後
作者：戴復古
朝代：宋

都來五十有六字，寫出山林無限奇。
當日所題何處景，祇今但見後湖詩。
一言一語堪傳世，某水某丘仍屬誰。
試向愁烟推白鳥，無情白鳥又何知。
李計使領客游白雲景泰
作者：戴復古
朝代：宋

天近剛風吹面寒，繡衣玉立白雲間。
滄波萬頃海南海，翠碧幾重山外山。
自覺登臨無限意，誰思富貴不如閑。
前峰若箇神仙宅，指點烟霞見一斑。
李计使领客游白云景泰
作者：戴復古
朝代：宋

天近刚风吹面寒，绣衣玉立白云间。
沧波万顷海南海，翠碧几重山外山。
自觉登临无限意，谁思富贵不如闲。
前峰若箇神仙宅，指点烟霞见一斑。
村景
作者：戴復古
朝代：宋

箫鼓迎神赛社筵，藤枝摇曳打秋韆。
坐中翁妪鬓如雪，也把山花插满颠。
村景
作者：戴復古
朝代：宋

簫鼓迎神賽社筵，藤枝摇曳打鞦韆。
坐中翁嫗鬢如雪，也把山花插滿顛。
杜仲高相遇約李尉
作者：戴復古
朝代：宋

胸中無地著塵埃，有我唯堪把酒杯。
苦恨好山移不得，生憎俗客去還來。
秋風吹老東籬菊，春信攙開北嶺梅。
管領風光須我輩，急吹短笛棹船回。
杜仲高相遇约李尉
作者：戴復古
朝代：宋

胸中无地着尘埃，有我唯堪把酒杯。苦恨好山移不得，生憎俗客去还来。秋风吹老东篱菊，春信搀开北岭梅。管领风光须我辈，急吹短笛棹船回。
杜仲高自鄂渚下仪真
作者：戴復古
朝代：宋
体裁：五言律诗

鄂渚三千里，南楼看月回。东园花政好，去岁客重来。兄弟皆名士，文章动上台。倾城倾国色，也用觅良媒。
杜仲高自鄂渚下儀真
作者：戴復古
朝代：宋

鄂渚三千里，南樓看月回。
東園花政好，去歲客重來。
兄弟皆名士，文章動上台。
傾城傾國色，也用覓良媒。
杜仲高高九万相会
作者：戴復古
朝代：宋

杜癖诗无敌，高髯画绝伦。
笑谈能不朽，富贵或成尘。
今古多奇事，干坤几怪民。
相逢不容易，一醉楚江滨。
杜仲高高九萬相會
作者：戴復古
朝代：宋

杜癖詩無敵，高髯畫絕倫。
笑談能不朽，富貴或成塵。
今古多奇事，乾坤幾怪民。
相逢不容易，一醉楚江濱。
杜子野主簿約客賦一詩爲贈與僕一聯云生就石橋羅漢面吟成雪屋閬仙詩
作者：戴復古
朝代：宋

杜陵之後有孫耒，自守詩家法度嚴。
秀骨可仙官况薄，高情追古俗人嫌。
起看星斗夜推枕，爲愛江山寒捲簾。
飽喫梅花吟更好，錦囊雖富不傷廉。
杜子野主簿约客赋一诗为赠与仆一联云生就石桥罗汉面吟成雪屋阆仙诗
作者：戴復古
朝代：宋
体裁：七言律诗

杜陵之后有孙耒，自守诗家法度严。秀骨可仙官况薄，高情追古俗人嫌。起看星斗夜推枕，为爱江山寒捲帘。饱吃梅花吟更好，锦囊虽富不伤廉。
杜甫祠
作者：戴復古
朝代：宋
体裁：古风

呜呼杜少陵，醉卧春江涨。文章万丈光，不随枯骨葬。平生稷契心，致君尧舜上。时兮弗我与，屹然抱微尚。干戈奔走踪，道路饥寒状。草中辨君臣，笔端诛将相。高吟比兴体，力救风雅丧。如史数十篇，才气一何壮。到今五百年，知公尚无恙。麒麟守高阡，貂蝉入画像。一死不几时，声迹两尘莽。何如耒阳江头三尺荒草坟，名如日月光天壤。
杜甫祠
作者：戴復古
朝代：宋

嗚呼杜少陵，醉卧春江漲。
文章萬丈光，不隨枯骨葬。
平生稷契心，致君堯舜上。
時兮弗我與，屹然抱微尚。
干戈奔走蹤，道路饑寒狀。
草中辨君臣，筆端誅將相。
高吟比興體，力救風雅喪。
如史數十篇，才氣一何壯。
到今五百年，知公尚無恙。
麒麟守高阡，貂蟬入畫像。
一死不幾時，聲迹兩塵莽。
何如耒陽江頭三尺荒草墳，名如日月光天壤。
杜門自遣
作者：戴復古
朝代：宋

世事茫茫心事灰，衆人爭處我驚回。
閉門不管花開落，避俗唯通燕往來。
富貴在天求不得，光陰轉地老相催。
平生任達陶元亮，千載神交共一杯。
杜门自遣
作者：戴復古
朝代：宋
体裁：七言律诗

世事茫茫心事灰，众人争处我惊回。闭门不管花开落，避俗唯通燕往来。富贵在天求不得，光阴转地老相催。平生任达陶元亮，千载神交共一杯。
杨伯子监丞霅川久雨得晴为喜
作者：戴復古
朝代：宋

村南村北晒簑衣，好是云开日出时。太守少宽忧世志，野人为赋喜晴诗。两岐瑞麦黄金实，八茧吴蚕白雪丝。政事端知合天意，雨旸还亦顺人为。
東池
作者：戴復古
朝代：宋

來尋吾祖隠居處，嫋嫋春風吹酒旗。
手把梅花寄愁絕，東池只是舊東池。
東湖看花呈宋原父
作者：戴復古
朝代：宋

團團堤路行無極，一株一步楊柳碧。
佳人反覆看荷花，自恨鬢邊簪不得。
東谷王子文死讀其詩文有感
作者：戴復古
朝代：宋

東谷今何在，騎鯨去渺茫。
荆花半零落，巖桂自芬芳。
議論波瀾闊，文章氣脈長。
遺編猶可考，何必計存亡。
東軒
作者：戴復古
朝代：宋

東軒亦瀟灑，春晚雨晴時。
喜鵲立門限，飛花落硯池。
青山解留客，綠竹遍題詩。
一點歸心動，夜來聞子規。
松江舟中四首荷叶浦时有不测末句故及之·其一
作者：戴復古
朝代：宋
体裁：古风

夜听枫桥钟，晓汲松江水。客行信匆匆，少住亦可喜。且食鳜鱼肥，莫问鲈鱼美。
松江舟中四首荷叶浦时有不测末句故及之·其三
作者：戴復古
朝代：宋

秋风吹客衣，归兴浩难写。
寒林噪晚鸦，红日堕平野。
篙师解人意，檥棹酒旗下。
松江舟中四首荷叶浦时有不测末句故及之·其二
作者：戴復古
朝代：宋
体裁：古风

垂虹五百步，太湖三万顷。除却岳阳楼，天下无此景。范蠡挟西施，功名付烟艇。
松江舟中四首荷叶浦时有不测末句故及之·其四
作者：戴復古
朝代：宋
体裁：古风

扁舟乃官差，舟子吾语汝。汝为我作劳，吾亦不汝负。好向上塘行，莫过荷叶浦。
松江舟中四首荷葉浦時有不測末句故及之·其一
作者：戴復古
朝代：宋

夜聽楓橋鐘，曉汲松江水。
客行信匆匆，少住亦可喜。
且食鱖魚肥，莫問鱸魚美。
松江舟中四首荷葉浦時有不測末句故及之·其三
作者：戴復古
朝代：宋

秋風吹客衣，歸興浩難寫。
寒林噪晚鴉，紅日墮平野。
篙師解人意，檥棹酒旗下。
松江舟中四首荷葉浦時有不測末句故及之·其二
作者：戴復古
朝代：宋

垂虹五百步，太湖三萬頃。
除却岳陽樓，天下無此景。
范蠡挾西施，功名付煙艇。
松江舟中四首荷葉浦時有不測末句故及之·其四
作者：戴復古
朝代：宋

扁舟乃官差，舟子吾語汝。
汝爲我作勞，吾亦不汝負。
好向上塘行，莫過荷葉浦。
林下得月以木阴蔽遮为恨
作者：戴復古
朝代：宋
体裁：七言绝句

夏日思栽千树林，月明恨不扫寒阴。眼前物物皆如此，世事何能两遂心。
林下得月以木陰蔽遮爲恨
作者：戴復古
朝代：宋

夏日思栽千樹林，月明恨不掃寒陰。
眼前物物皆如此，世事何能兩遂心。
林伯仁話別二絕·其一
作者：戴復古
朝代：宋

別酒三杯醉不知，梅花嶺外故人稀。
片心暗逐白雲去，日日向君行處飛。
林伯仁話別二絕·其二
作者：戴復古
朝代：宋

茉莉花邊把酒巵，桄榔樹下共談詩。
醉來一枕西窗下，酒醒方知有別離。
林伯仁话别二绝·其一
作者：戴復古
朝代：宋
体裁：七言绝句

别酒三杯醉不知，梅花岭外故人稀。片心暗逐白云去，日日向君行处飞。
林伯仁话别二绝·其二
作者：戴復古
朝代：宋

茉莉花边把酒巵，桄榔树下共谈诗。
醉来一枕西窗下，酒醒方知有别离。
柳梢青
作者：戴復古
朝代：宋

袖劍飛吟。洞庭青草，秋水深深。萬頃波光，岳陽樓上，一快披襟。不須攜酒登臨。問有酒、何人共斟。變盡人間，君山一點，自古如今。
栗斋巩仲至以元结文集为韵
作者：戴復古
朝代：宋
体裁：古风

寻常被酒时，归到急投枕。为爱次山文，今夜醉忘寝。伟哉浯溪碑，千载气凛凛。舂陵贼退篇，少陵犹敛衽。文章自一家，其意则古甚。大羹遗五味，纯素薄文锦。聱牙不同俗，斯人异所禀。君君望尧舜，人人欲仓廪。古道不可行，时对窊樽饮。
栗齋鞏仲至以元結文集爲韵
作者：戴復古
朝代：宋

尋常被酒時，歸到急投枕。
爲愛次山文，今夜醉忘寢。
偉哉浯溪碑，千載氣凜凜。
舂陵賊退篇，少陵猶歛衽。
文章自一家，其意則古甚。
大羹遺五味，純素薄文錦。
聱牙不同俗，斯人異所稟。
君君望堯舜，人人欲倉廩。
古道不可行，時對窊樽飲。
桂
作者：戴復古
朝代：宋
体裁：七言绝句

金谷园林知几家，竞栽桃李作春华。无人得似天工巧，明月中间种桂花。
桂
作者：戴復古
朝代：宋

金谷園林知幾家，競栽桃李作春華。
無人得似天工巧，明月中間種桂花。
桐庐舟中
作者：戴復古
朝代：宋
体裁：古风

吴山青未了，桐江绿相迎。扁舟问何之，往访岩子陵。高风凛千古，卧蹴万乘主。富贵直浮云，羊裘钓烟雨。
桐廬舟中
作者：戴復古
朝代：宋

吳山青未了，桐江綠相迎。
扁舟問何之，往訪巖子陵。
高風凜千古，卧蹴萬乘主。
富貴直浮雲，羊裘釣烟雨。
梅
作者：戴復古
朝代：宋

孤标粲粲压群葩，独占春风管岁华。
几树参差江上路，数枝装点野人家。
冰池照影何须月，雪岸闻香不见花。
绝似林间隠君子，自从幽处作生涯。
梅
作者：戴復古
朝代：宋

孤標粲粲壓群葩，獨占春風管歲華。
幾樹參差江上路，數枝裝點野人家。
冰池照影何須月，雪岸聞香不見花。
絕似林間隠君子，自從幽處作生涯。
梅花
作者：戴復古
朝代：宋

潇洒春葩缟寿阳，百花惟有此花强。
月中分外精神出，雪裏几多风味长。
折向书窗疑是玉，吟来齿颊亦生香。
年年茅舍江村畔，勾引诗人费品量。
梅花
作者：戴復古
朝代：宋

瀟灑春葩縞壽陽，百花惟有此花强。
月中分外精神出，雪裏幾多風味長。
折向書窗疑是玉，吟來齒頰亦生香。
年年茅舍江村畔，勾引詩人費品量。
梅花
作者：戴復古
朝代：宋

細把南枝看，百花無此奇。
夜深鍾月魄，□□□□□。
古樹龍其似，寒香蝶不知。
幽蘭開亦早，二妙喜同時。
梅花
作者：戴復古
朝代：宋
体裁：五言律诗

细把南枝看，百花无此奇。夜深钟月魄，□□□□□。古树龙其似，寒香蝶不知。幽兰开亦早，二妙喜同时。
梦与赵用父王子文陈叔方相会甚款
作者：戴復古
朝代：宋
体裁：五言律诗

鼎足当州县，别来音问稀。故人俱显达，吾道亦光辉。三凤梦中见，孤鸿天外飞。应怜江海客，白首未成归。
梦中亦役役
作者：戴復古
朝代：宋

半夜群动息，五更百梦残。
天鷄啼一声，万枕不遑安。
一日一百刻，能得几刻閒。
当其閒睡时，作梦更多端。
穷者梦富贵，达者梦神仙。
梦中亦役役，人生良鲜欢。
梦中题林逢吉轩壁觉来全篇可读天明忘了落句
作者：戴復古
朝代：宋
体裁：五言律诗

嚣尘不到眼，潇洒似僧家。风月三千首，图书四十车。绿垂当户柳，红映隔墙花。好读天台赋，登楼咏落霞。
楊伯子監丞霅川久雨得晴爲喜
作者：戴復古
朝代：宋

村南村北晒簑衣，好是雲開日出時。
太守少寬憂世志，野人爲賦喜晴詩。
兩岐瑞麥黄金實，八繭吳蠶白雪絲。
政事端知合天意，雨暘還亦順人爲。
楼上观山
作者：戴復古
朝代：宋
体裁：七言绝句

九陌黄尘没马头，人来人去几时休。谁家有酒身无事，长对青山不下楼。
樓上觀山
作者：戴復古
朝代：宋

九陌黄塵沒馬頭，人來人去幾時休。
誰家有酒身無事，長對青山不下樓。
樱桃
作者：戴復古
朝代：宋
体裁：五言律诗

绿树带朱实，驱禽费弹丸。独先诸果熟，堪奉五侯餐。猩肉和琼液，蠙珠走玉盘。同时得同赏，芍药满雕栏。
櫻桃
作者：戴復古
朝代：宋

綠樹带朱實，驅禽費彈丸。
獨先諸果熟，堪奉五侯餐。
猩肉和瓊液，蠙珠走玉盤。
同時得同賞，芍藥滿雕欄。
次王应求韵
作者：戴復古
朝代：宋

逐日轮蹄走四方，来来去去为何忙。
无人肯问山林乐，举世争趋名利场。
以道自修身是宝，无求何用智为囊。
爱梅栽竹平生语，吐出清风六月凉。
次王應求韵
作者：戴復古
朝代：宋

逐日輪蹄走四方，來來去去爲何忙。
無人肯問山林樂，舉世爭趨名利場。
以道自脩身是寶，無求何用智爲囊。
愛梅栽竹平生語，吐出清風六月凉。
次韵卢申之正字野兴
作者：戴復古
朝代：宋
体裁：七言绝句

芋圃蔬畦接井湄，茅檐四面槿篱围。门前尽日无人过，牛渡横塘野鸭飞。
次韵史景望雪夜
作者：戴復古
朝代：宋
体裁：五言律诗

雪中寒力壮，病骨瘦难胜。温酒拨炉火，题诗敲砚冰。惊心双白鬓，知我一青灯。欲误浮生事，思参小大乘。
次韵史景望雪夜
作者：戴復古
朝代：宋

雪中寒力壯，病骨瘦難勝。
溫酒撥爐火，題詩敲硯冰。
驚心雙白鬢，知我一青燈。
欲誤浮生事，思參小大乘。
次韵君玉春日
作者：戴復古
朝代：宋

風雨不相貸，繁華能幾時。
纔歌喜晴賦，又作惜春詩。
壓架酴醾老，翻階芍藥遲。
無花何足算，有酒且相期。
次韵君玉春日
作者：戴復古
朝代：宋

风雨不相贷，繁华能几时。
纔歌喜晴赋，又作惜春诗。
压架酴醾老，翻阶芍药迟。
无花何足算，有酒且相期。
次韵旴江李君昉見寄二首時李在包守郡齋·其一
作者：戴復古
朝代：宋

久作丹丘客，疑君去復來。
高吟闖風雅，妙句斲瓊瑰。
道誼心千古，文章水一杯。
荷花時話別，別後又梅開。
次韵旴江李君昉見寄二首時李在包守郡齋·其二
作者：戴復古
朝代：宋

共醉荆溪酒，不論杯淺深。
定交從此日，識面早知心。
久缺寒溫問，忽聞長短吟。
玉霄亭下路，幾夜夢相尋。
次韵旴江李君昉见寄二首时李在包守郡斋·其一
作者：戴復古
朝代：宋

久作丹丘客，疑君去復来。
高吟闯风雅，妙句斲琼瑰。
道谊心千古，文章水一杯。
荷花时话别，别后又梅开。
次韵旴江李君昉见寄二首时李在包守郡斋·其二
作者：戴復古
朝代：宋
体裁：五言律诗

共醉荆溪酒，不论杯浅深。定交从此日，识面早知心。久缺寒温问，忽闻长短吟。玉霄亭下路，几夜梦相寻。
次韵李伯高
作者：戴復古
朝代：宋

莲幕高吟冰雪篇，天才秀发思华年。
千金买得惊人句，落在鷄林渡海船。
次韵李伯高
作者：戴復古
朝代：宋

蓮幕高吟冰雪篇，天才秀發思華年。
千金買得驚人句，落在鷄林渡海船。
次韵杜运使见赠
作者：戴復古
朝代：宋

飘零敢说是诗人，故旧多居要路津。
穷贱交游谁復记，江湖踪迹早成陈。
无心涉世当归隠，有口逢人肯说贫。
家在翠屏山下住，茅庐虽小可容身。
次韵杜運使見贈
作者：戴復古
朝代：宋

飄零敢說是詩人，故舊多居要路津。
窮賤交游誰復記，江湖蹤跡早成陳。
無心涉世當歸隠，有口逢人肯說貧。
家在翠屏山下住，茅廬雖小可容身。
次韵梅花
作者：戴復古
朝代：宋
体裁：七言绝句

百花看遍莫如梅，更向群芳缺际开。寒冷怕行门外路，为渠踏雪过山来。
次韵梅花
作者：戴復古
朝代：宋

百花看遍莫如梅，更向群芳缺際開。
寒冷怕行門外路，爲渠踏雪過山來。
次韵盧申之正字野興
作者：戴復古
朝代：宋

芋圃蔬畦接井湄，茅簷四面槿籬圍。
門前盡日無人過，牛渡橫塘野鴨飛。
次韵胡公权
作者：戴復古
朝代：宋
体裁：五言律诗

日用无非道，人心实在平。果能行实学，何必问虚名。草木随时态，江山无世情。晚来溪雨歇，一段夕阳明。
次韵胡公權
作者：戴復古
朝代：宋

日用無非道，人心實在平。
果能行實學，何必問虛名。
草木隨時態，江山無世情。
晚來溪雨歇，一段夕陽明。
次韵董叔宏山中有感
作者：戴復古
朝代：宋
体裁：五言律诗

山中行乐处，百感上心来。宿雾扫不去，好风吹自开。岩花新得句，野水莫添杯。不尽登临兴，扁舟棹月回。
次韵董叔宏山中有感
作者：戴復古
朝代：宋

山中行樂處，百感上心來。
宿霧掃不去，好風吹自開。
巖花新得句，野水莫添杯。
不盡登臨興，扁舟棹月回。
次韵謝敬之題南康縣劉清老園
作者：戴復古
朝代：宋

劉子隠居地，真如李願盤。
萬松春不老，多竹夏生寒。
卜築世情遠，登臨客慮寬。
題詩疥君壁，聊以記游觀。
次韵谢敬之题南康县刘清老园
作者：戴復古
朝代：宋

刘子隠居地，真如李愿盘。
万松春不老，多竹夏生寒。
卜筑世情远，登临客虑宽。
题诗疥君壁，聊以记游观。
次韵谷口郑东子见寄·其一
作者：戴復古
朝代：宋
体裁：七言绝句

闭门觅句饭牛翁，囊有新诗不怕穷。十里梅花生眼底，九峰山色满胸中。
次韵谷口郑东子见寄·其三
作者：戴復古
朝代：宋
体裁：七言绝句

相看俱作白头翁，出处规模自不同。我走江湖作狂梦，君能面壁课成功。
次韵谷口郑东子见寄·其二
作者：戴復古
朝代：宋
体裁：七言绝句

不管家居四壁空，琢成佳句有神工。谪仙会有金銮召，莫道诗人命不通。
次韵谷口郑东子见寄·其五
作者：戴復古
朝代：宋
体裁：七言绝句

吾乡自昔诗人少，委羽先生后有翁。坐客无毡君莫笑，云台有集继家风。
次韵谷口郑东子见寄·其六
作者：戴復古
朝代：宋
体裁：七言绝句

自笑诗人多好酒，君能不饮任樽空。劝君莫倚醒醒眼，却笑傍人醉面红。
次韵谷口郑东子见寄·其四
作者：戴復古
朝代：宋
体裁：七言绝句

一生飘泊客途中，扶技从人类百工。白首归来入诗社，犹思渭北与江东。
次韵谷口鄭東子見寄·其一
作者：戴復古
朝代：宋

閉門覓句飯牛翁，囊有新詩不怕窮。
十里梅花生眼底，九峰山色滿胸中。
次韵谷口鄭東子見寄·其三
作者：戴復古
朝代：宋

相看俱作白頭翁，出處規模自不同。
我走江湖作狂夢，君能面壁課成功。
次韵谷口鄭東子見寄·其二
作者：戴復古
朝代：宋

不管家居四壁空，琢成佳句有神工。
謫仙會有金鑾召，莫道詩人命不通。
次韵谷口鄭東子見寄·其五
作者：戴復古
朝代：宋

吾鄉自昔詩人少，委羽先生後有翁。
坐客無氈君莫笑，雲臺有集繼家風。
次韵谷口鄭東子見寄·其六
作者：戴復古
朝代：宋

自笑詩人多好酒，君能不飲任樽空。
勸君莫倚醒醒眼，却笑傍人醉面紅。
次韵谷口鄭東子見寄·其四
作者：戴復古
朝代：宋

一生飄泊客途中，扶技從人類百工。
白首歸來入詩社，猶思渭北與江東。
次韵郡倅王子文小園詠春
作者：戴復古
朝代：宋

州縣徒勞喜近民，民間何事不關身。
誰知風月臺中客，自是絲綸閣上人。
萬縷綠垂楊柳雨，一梢紅破海棠春。
小園暫作風光主，朝馬行隨輦路塵。
次韵郡粹王子文小园咏春
作者：戴復古
朝代：宋
体裁：七言律诗

州县徒劳喜近民，民间何事不关身。谁知风月台中客，自是丝纶阁上人。万缕绿垂杨柳雨，一梢红破海棠春。小园暂作风光主，朝马行随辇路尘。
次韵郭子秀晓行
作者：戴復古
朝代：宋
体裁：七言绝句

脱叶园林带晓鸦，马蹄步步踏霜华。山边水际频凝顾，怕有寒梅昨夜花。
次韵郭子秀曉行
作者：戴復古
朝代：宋

脫葉園林带曉鴉，馬蹄步步踏霜華。
山邊水際頻凝顧，怕有寒梅昨夜花。
次韵陈叔强见寄·其一
作者：戴復古
朝代：宋
体裁：五言律诗

识面者无数，论交要有缘。未闻苍玉佩，先枉碧云篇。采凤腾诗笔，持螯泛酒船。山阴或乘兴，何待菊花天。
次韵陈叔强见寄·其二
作者：戴復古
朝代：宋
体裁：五言律诗

穷通元有命，富贵柰无缘。对此黄梅雨，歌君白雪篇。风生三尺剑，梦逐五湖船。白首成何事，归来敢问天。
次韵陳叔强見寄·其一
作者：戴復古
朝代：宋

識面者無數，論交要有緣。
未聞蒼玉佩，先枉碧雲篇。
采鳳騰詩筆，持螯泛酒船。
山陰或乘興，何待菊花天。
次韵陳叔强見寄·其二
作者：戴復古
朝代：宋

窮通元有命，富貴柰無緣。
對此黄梅雨，歌君白雪篇。
風生三尺劍，夢逐五湖船。
白首成何事，歸來敢問天。
歲旦族黨會拜
作者：戴復古
朝代：宋

衣冠拜元日，樽俎對芳辰。
上下二百位，尊卑五世人。
排門喬木古，照水早梅春。
寒事將消歇，風光又一新。
歲暮呈真翰林
作者：戴復古
朝代：宋

歲事朝朝迫，家書字字愁。
頻沽深巷酒，獨倚異鄉樓。
詩骨梅花瘦，歸心江水流。
狂謀渺無際，忍看大刀頭。
歲暮書懷寄林玉溪·其一
作者：戴復古
朝代：宋

吾年幾八十，暮景不勝斜。
老鶴猶能語，枯梅强作花。
一心爲死計，無意問生涯。
有酒時相過，東隣八九家。
歲暮書懷寄林玉溪·其三
作者：戴復古
朝代：宋

衮衮日不暇，看看歲又徂。
一生賦茅屋，幾度換桃符。
天肯容吾老，人皆笑我迂。
玉溪何所見，時復問詩癯。
歲暮書懷寄林玉溪·其二
作者：戴復古
朝代：宋

笑共梅花語，窮難與命爭。
人皆居燠舘，我獨墮寒坑。
假合非吾道，幽棲了此生。
門牆元自靜，群小莫從橫。
歸來二首兒子創小樓以安老者·其一
作者：戴復古
朝代：宋

老去知無用，歸來得自如。
幾年眠客舍，今日愛吾廬。
處世無長策，閑時讀故書。
但能營一飽，渾莫問其餘。
歸來二首兒子創小樓以安老者·其二
作者：戴復古
朝代：宋

破屋不可住，如何著老身。
喜於喬木下，見此小樓新。
山好如佳客，吾歸作主人。
摩挲雙脚底，無復踏紅塵。
歸後遣書問訊李敷文·其一
作者：戴復古
朝代：宋

繡斧離章貢，旋聞帥壽沙。
先生方易節，客子已還家。
別後仙凡隔，歸來道路賒。
秋風兩行字，也勝寄梅花。
歸後遣書問訊李敷文·其三
作者：戴復古
朝代：宋

聞說營新第，無從賀落成。
門庭山水色，樓閣管絃聲。
海內二三傑，胸中十萬兵。
寧爲一區計，不使九州平。
歸後遣書問訊李敷文·其二
作者：戴復古
朝代：宋

身退謀家易，時危致主難。
才能今管樂，人物舊張韓。
吾國日以小，邊疆風正寒。
平生倚天劍，終待斬樓蘭。
歸後遣書問訊李敷文·其四
作者：戴復古
朝代：宋

憶作南州客，歸來東海濱。
尚懷憂世志，忍說在家貧。
老作山林計，夢隨車馬塵。
鬰孤臺上月，無復照詩人。
歸舟已具李憲樓倉有約盜賊梗道見避亂者可憐·其一
作者：戴復古
朝代：宋

歲律又云莫，臨風詠式微。
兩臺方有約，一棹未成歸。
夜宿三家市，天寒百衲衣。
豺狼當道路，鷗鷺亦驚飛。
歸舟已具李憲樓倉有約盜賊梗道見避亂者可憐·其二
作者：戴復古
朝代：宋

倉猝拋家舍，遑遑走道塗。
依山結茅广，摘草當園蔬。
老稚朝朝哭，生涯物物無。
避軍兼避寇，何日得安居。
毗陵天庆观画龙自题姑苏羽士李怀仁醉笔诗呈王君保寺丞使君
作者：戴復古
朝代：宋

姑苏道士天酒星，醉笔写出双龙形。
墨蹟从横夺造化，蜿蜒满壁令人惊。
一龙翻身出云表，口吞八极沧溟小。
手弄宝珠珠欲飞，握入掌中拳五爪。
一龙排山山为开，头角与石争崔嵬。
波涛怒起接云气，不向九霄行雨来。
万物焦枯天作旱，两雄壁隠宁非懒。
真龙不用只画图，猛拍栏干寄三叹。
毗陵天慶觀畫龍自題姑蘇羽士李懷仁醉筆詩呈王君保寺丞使君
作者：戴復古
朝代：宋

姑蘇道士天酒星，醉筆寫出雙龍形。
墨蹟從橫奪造化，蜿蜒滿壁令人驚。
一龍翻身出雲表，口吞八極滄溟小。
手弄寶珠珠欲飛，握入掌中拳五爪。
一龍排山山爲開，頭角與石爭崔嵬。
波濤怒起接雲氣，不向九霄行雨來。
萬物焦枯天作旱，兩雄壁隠寧非懶。
真龍不用只畫圖，猛拍欄干寄三歎。
毗陵太平寺画水呈王君保使君
作者：戴復古
朝代：宋
体裁：古风

何人笔端有许力，捲来一片潇湘碧。摩挲老眼看不真，怪见层波涌虚壁。天庆观中双黑龙，物色虽殊妙处同。能将此水畜彼龙，方知画手有神通。龙兮水兮终会遇，天下苍生待霖雨。
毗陵太平寺畫水呈王君保使君
作者：戴復古
朝代：宋

何人筆端有許力，捲來一片瀟湘碧。
摩挲老眼看不真，怪見層波湧虛壁。
天慶觀中雙黑龍，物色雖殊妙處同。
能將此水畜彼龍，方知畫手有神通。
龍兮水兮終會遇，天下蒼生待霖雨。
水調歌頭
作者：戴復古
朝代：宋

輪奐半天上，勝概壓南樓。籌邊獨坐，豈欲登覽快雙眸。浪說胸吞雲夢，直把氣吞殘虜，西北望神州。百載一機會，人事恨悠悠。騎黃鶴，賦鸚鵡，謾風流。嶽王祠畔，楊柳煙鎖古今愁。整頓乾坤手段，指授英雄方略，雅志若為酬。杯酒不在手，雙鬢恐驚秋。
水調歌頭
作者：戴復古
朝代：宋

鵰鶚上雲漢，虎豹守天關。一官遊戲，笑向古郢試朱轓。天下封疆幾郡，盡得公為太守，奉詔仰天寬。萬物一吐氣，千里賀平安。雪樓高，三百尺，玉欄干。政成無事，時復把酒對江山。問訊莫愁安在，見說風流宋玉，猶有屋三間。請和陽春曲，留與世人看。
水陆寺
作者：戴復古
朝代：宋
体裁：五言律诗

长沙沙上寺，突兀古楼台。四面水光合，一边山影来。静分僧榻坐，晚趁钓船回。明日重相约，前村访早梅。
水陸寺
作者：戴復古
朝代：宋

長沙沙上寺，突兀古樓臺。
四面水光合，一邊山影來。
靜分僧榻坐，晚趁釣船回。
明日重相約，前村訪早梅。
永新宰潘仁叔再約觀梅
作者：戴復古
朝代：宋

去年憶訪潘懷縣，樽俎風流主意饒。
爆竹聲中度殘歲，華燈影裏醉元宵。
春風又起觀梅興，野客仍煩折簡招。
預想張園尋故事，插花秉燭過溪橋。
永新宰潘仁叔再约观梅
作者：戴復古
朝代：宋

去年忆访潘怀县，樽俎风流主意饶。
爆竹声中度残岁，华灯影裏醉元宵。
春风又起观梅兴，野客仍烦折简招。
预想张园寻故事，插花秉烛过溪桥。
永新彭时甫馆仆于玉峰楼龙子崇来话旧
作者：戴復古
朝代：宋

暂舣溪头棹，来敲月下门。
江湖十年别，故旧几人存。
听雨夜同榻，论心酒一罇。
不须谈世事，万虑满干坤。
永新彭時甫館僕于玉峰樓龍子崇來話舊
作者：戴復古
朝代：宋

暫艤溪頭棹，來敲月下門。
江湖十年別，故舊幾人存。
聽雨夜同榻，論心酒一罇。
不須談世事，萬慮滿乾坤。
汀州道上
作者：戴復古
朝代：宋

宇內何牢落，客行雙鬢華。
千山萬山底，老眼付梅花。
汀州道上
作者：戴復古
朝代：宋
体裁：五言绝句

宇内何牢落，客行双鬓华。千山万山底，老眼付梅花。
求先人墨迹呈表兄黄季文
作者：戴復古
朝代：宋

我翁本詩仙，游戲滄海上。
引手掣鯨鯢，失脚墮塵網。
身窮道則腴，年高氣彌壯。
平生無長物，飲盡千斛釀。
傳家古錦囊，自作金玉想。
篇章久零落，人間眇餘響。
搜求二十年，痛淚濕黄壤。
君家圖書府，墨色照青嶂。
我翁有遺迹，數紙古田樣。
髣髴鍾王體，吟句更豪放。
把玩竹林間，寒風凜悽慘。
昂昂野鶴姿，愧無中散狀。
兒孤襁褓中，家風隨掃蕩。
於茲見筆法，可想翁無恙。
幽居寂寞鄉，風月共來往。
衆醜成獨妍，群瘖怪孤唱。
一生既蹉跎，人琴遂俱喪。
託君名不朽，斯文豈天相。
舊作忽新傳，識者動慨賞。
嗟予忝厥嗣，朝夕愧俯仰。
敢墜顯揚思，幽光發草莽。
假此見諸公，丐銘松柏壙。
君其啟惠心，慰彼九泉望。
求先人墨迹呈表兄黄季文
作者：戴復古
朝代：宋

我翁本诗仙，游戏沧海上。
引手掣鲸鲵，失脚堕尘网。
身穷道则腴，年高气弥壮。
平生无长物，饮尽千斛酿。
传家古锦囊，自作金玉想。
篇章久零落，人间眇余响。
搜求二十年，痛泪湿黄壤。
君家图书府，墨色照青嶂。
我翁有遗迹，数纸古田样。
髣髴钟王体，吟句更豪放。
把玩竹林间，寒风凛悽惨。
昂昂野鹤姿，愧无中散状。
儿孤襁褓中，家风随扫荡。
于兹见笔法，可想翁无恙。
幽居寂寞乡，风月共来往。
众丑成独妍，群瘖怪孤唱。
一生既蹉跎，人琴遂俱丧。
託君名不朽，斯文岂天相。
旧作忽新传，识者动慨赏。
嗟予忝厥嗣，朝夕愧俯仰。
敢坠显扬思，幽光发草莽。
假此见诸公，丐铭松柏圹。
君其启惠心，慰彼九泉望。
求安
作者：戴復古
朝代：宋

愁來須强遣，老去只求安。
酒熟思招客，詩成勝得官。
梅花天下白，雪片夜深寒。
衲被蒙頭睡，翛然百慮寬。
求安
作者：戴復古
朝代：宋
体裁：五言律诗

愁来须强遣，老去只求安。酒熟思招客，诗成胜得官。梅花天下白，雪片夜深寒。衲被蒙头睡，翛然百虑宽。
汉阳登览呈王中甫使君
作者：戴復古
朝代：宋

西州城郭虽然小，江汉规模壮矣哉。
大别山头观禹迹，楚波亭上望吴台。
萧萧修竹凤不至，漠漠平沙鴈又来。
五马相邀共登览，欲酬秋兴费诗材。
江上
作者：戴復古
朝代：宋

山束江流急，云兼雾气深。
轻鸥闲态度，孤鴈苦声音。
客路行无极，风光古又今。
梅花出篱落，幽事颇关心。
江上
作者：戴復古
朝代：宋

山束江流急，雲兼霧氣深。
輕鷗閑態度，孤鴈苦聲音。
客路行無極，風光古又今。
梅花出籬落，幽事頗關心。
江上
作者：戴復古
朝代：宋

扁舟泊江渚，喜近酒家門。
出網魚蝦活，投林鳥雀喧。
無橋通竹處，有路到桃源。
一見南塘字，凄然憶故園。
江上
作者：戴復古
朝代：宋
体裁：五言律诗

扁舟泊江渚，喜近酒家门。出网鱼虾活，投林鸟雀喧。无桥通竹处，有路到桃源。一见南塘字，凄然忆故园。
江上
作者：戴復古
朝代：宋

江上維舟穩，人間行路難。
數朝花雨細，一夜社風寒。
燕語能留客，蛙鳴豈爲官。
苦吟成底事，贏得瘦團欒。
江上
作者：戴復古
朝代：宋
体裁：五言律诗

江上维舟稳，人间行路难。数朝花雨细，一夜社风寒。燕语能留客，蛙鸣岂为官。苦吟成底事，赢得瘦团栾。
江上夜坐怀严仪卿李友山
作者：戴復古
朝代：宋
体裁：五言律诗

江清天影动，楼近角声雄。杨柳枝枝月，芭蕉叶叶风。佳人难再得，良夜与谁同。别后知何处，吟诗句句工。
江上夜坐懷嚴儀卿李友山
作者：戴復古
朝代：宋

江清天影動，樓近角聲雄。
楊柳枝枝月，芭蕉葉葉風。
佳人難再得，良夜與誰同。
別後知何處，吟詩句句工。
江南新体
作者：戴復古
朝代：宋
体裁：古风

郎船江下泊，妾家楼上住。朝朝暮暮间，上下两相顾。相顾不相亲，风波愁杀人。
江南新體
作者：戴復古
朝代：宋

郎船江下泊，妾家樓上住。
朝朝暮暮間，上下兩相顧。
相顧不相親，風波愁殺人。
江山
作者：戴復古
朝代：宋
体裁：七言律诗

借得茅楼一倚栏，见成诗句满江天。归鸦啼处客投宿，野鸭飞边人上船。老眼尚嫌随物转，闲心可惜被贫牵。平生错做功名梦，金印何时二顷贤。
江山
作者：戴復古
朝代：宋

借得茅樓一倚欄，見成詩句滿江天。
歸鴉啼處客投宿，野鴨飛邊人上船。
老眼尚嫌隨物轉，閑心可惜被貧牽。
平生錯做功名夢，金印何時二頃賢。
江州德化县漪岚堂尽得庐山之胜醉中作此呈赵明府
作者：戴復古
朝代：宋

不羡君为花县宰，羡君日坐漪岚堂。
有时酒兴兼诗兴，无限山光与水光。
百姓熙熙知教化，群胥凛凛对风霜。
公余置酒看桃李，醉倒花前客自狂。
江州德化縣漪嵐堂盡得廬山之勝醉中作此呈趙明府
作者：戴復古
朝代：宋

不羨君爲花縣宰，羨君日坐漪嵐堂。
有時酒興兼詩興，無限山光與水光。
百姓熙熙知教化，群胥凜凜對風霜。
公餘置酒看桃李，醉倒花前客自狂。
江村何宏甫載酒過清江
作者：戴復古
朝代：宋

玉笥千峰雨，金風十日秋。
誰能多載酒，來此共登樓。
山立閲萬變，溪深納衆流。
故人歸未得，我亦爲詩留。
江村何宏甫载酒过清江
作者：戴復古
朝代：宋
体裁：五言律诗

玉笥千峰雨，金风十日秋。谁能多载酒，来此共登楼。山立阅万变，溪深纳众流。故人归未得，我亦为诗留。
江村晚眺二首·其一
作者：戴復古
朝代：宋
体裁：七言绝句

数点归鸦过别村，隔滩渔笛远相闻。菰蒲断岸潮痕湿，日落空江生白云。
江村晚眺二首·其一
作者：戴復古
朝代：宋

數點歸鴉過別村，隔灘漁笛遠相聞。
菰蒲斷岸潮痕濕，日落空江生白雲。
江村晚眺二首·其二
作者：戴復古
朝代：宋
体裁：七言绝句

江头落日照平沙，潮退渔舠阁岸斜。白鸟一双临水立，见人惊起入芦花。
江村晚眺二首·其二
作者：戴復古
朝代：宋

江頭落日照平沙，潮退漁舠閣岸斜。
白鳥一雙臨水立，見人驚起入蘆花。
江涨见移居者
作者：戴復古
朝代：宋

夏潦连秋涨，人家水半门。
都抛破茅屋，移住小山村。
聒聒笼鷄犬，纍纍带子孙。
安居华屋者，应觉此身尊。
江滨晓步
作者：戴復古
朝代：宋

津头晓步落潮痕，行尽蒲根到柳根。
鴈影参差半江月，鷄声咿喔数家村。
求鱼看下连筒钓，乞火听敲隣舍门。
料得锦城无此景，欲将图画寄王孙。
江漲見移居者
作者：戴復古
朝代：宋

夏潦連秋漲，人家水半門。
都拋破茅屋，移住小山村。
聒聒籠鷄犬，纍纍带子孫。
安居華屋者，應覺此身尊。
江濱曉步
作者：戴復古
朝代：宋

津頭曉步落潮痕，行盡蒲根到柳根。
鴈影參差半江月，鷄聲咿喔數家村。
求魚看下連筒釣，乞火聽敲隣舍門。
料得錦城無此景，欲將圖畫寄王孫。
江皋
作者：戴復古
朝代：宋

江皋有閑客，獨立對秋風。
白鳥來無數，青林望不窮。
斜陽方照晚，新月早騰空。
得句從誰語，傾心酒椀中。
江皋
作者：戴復古
朝代：宋

江皋有闲客，独立对秋风。白鸟来无数，青林望不穷。斜阳方照晚，新月早腾空。得句从谁语，倾心酒椀中。
江西壬辰秋大旱饑臨江守王幼學監簿極力救民癸巳夏不雨幾成荐餓監簿禱之甚切終有感於天·其一
作者：戴復古
朝代：宋

懇切金章奏，精誠玉帝知。
稻粱民性命，豐歉國安危。
苗秀方成實，雨來還及時。
人能合天意，天亦順人爲。
江西壬辰秋大旱饑臨江守王幼學監簿極力救民癸巳夏不雨幾成荐餓監簿禱之甚切終有感於天·其二
作者：戴復古
朝代：宋

天續饑民命，神知太守心。
驕暘化霖雨，六月借春陰。
早稻先秋熟，晚田儲水深。
去年饑欲死，不料到于今。
江西壬辰秋大旱饥临江守王幼学监簿极力救民癸巳夏不雨几成荐饿监簿祷之甚切终有感于天·其一
作者：戴復古
朝代：宋
体裁：五言律诗

恳切金章奏，精诚玉帝知。稻粱民性命，丰歉国安危。苗秀方成实，雨来还及时。人能合天意，天亦顺人为。
江西壬辰秋大旱饥临江守王幼学监簿极力救民癸巳夏不雨几成荐饿监簿祷之甚切终有感于天·其二
作者：戴復古
朝代：宋
体裁：五言律诗

天续饥民命，神知太守心。骄旸化霖雨，六月借春阴。早稻先秋熟，晚田储水深。去年饥欲死，不料到于今。
江阴浮远堂
作者：戴復古
朝代：宋
体裁：诗

横冈下瞰大江流，浮远堂前万里愁。最苦无山遮望眼，淮南极目尽神州。
江陰浮遠堂
作者：戴復古
朝代：宋

橫岡下瞰大江流，浮遠堂前萬里愁。
最苦無山遮望眼，淮南極目盡神州。
汪給事守鄂渚元宵代江夏宰吳熙仲獻燈·其一
作者：戴復古
朝代：宋

鄂州新得主人翁，今歲元宵便不同。
燈火夜深回晝日，管絃聲動起春風。
遼天月借三秋白，陸地蓮開十丈紅。
妙手信能移造化，速宜歸去補蒼穹。
汪給事守鄂渚元宵代江夏宰吳熙仲獻燈·其二
作者：戴復古
朝代：宋

一晴收盡四山雲，天與黄堂作好春。
西楚東吳獻風月，南樓北榭擁星辰。
扶持入郭觀燈叟，歌舞攔街醉酒人。
此是太平真氣象，今年第一箇良辰。
汪给事守鄂渚元宵代江夏宰吴熙仲献灯·其一
作者：戴復古
朝代：宋

鄂州新得主人翁，今岁元宵便不同。
灯火夜深回昼日，管絃声动起春风。
辽天月借三秋白，陆地莲开十丈红。
妙手信能移造化，速宜归去补苍穹。
汪给事守鄂渚元宵代江夏宰吴熙仲献灯·其二
作者：戴復古
朝代：宋

一晴收尽四山云，天与黄堂作好春。
西楚东吴献风月，南楼北榭拥星辰。
扶持入郭观灯叟，歌舞拦街醉酒人。
此是太平真气象，今年第一箇良辰。
汪見可教授約諸丈鳳山酌別
作者：戴復古
朝代：宋

鳳凰洲上鳳凰山，草草登臨見一斑。
不立樊牆天廣大，賸栽花竹地寬閑。
白雲四面峰千疊，綠柳前頭水一灣。
行色催人詩未就，寄情庭院落花間。
汪見可約游青原
作者：戴復古
朝代：宋

來訪青原古釣磯，溪流衮衮濯龍奇。
一茶可款從僧話，數局爭先對客碁。
雲雨那能敗吾事，山林政喜得君詩。
石頭路滑籃輿小，換得扁舟在水湄。
汪见可教授约诸丈凤山酌别
作者：戴復古
朝代：宋

凤凰洲上凤凰山，草草登临见一斑。
不立樊墙天广大，剩栽花竹地宽闲。
白云四面峰千迭，绿柳前头水一湾。
行色催人诗未就，寄情庭院落花间。
汪见可约游青原
作者：戴復古
朝代：宋

来访青原古钓矶，溪流衮衮濯龙奇。
一茶可款从僧话，数局争先对客碁。
云雨那能败吾事，山林政喜得君诗。
石头路滑篮舆小，换得扁舟在水湄。
沈庄可号菊花山人即其所言
作者：戴復古
朝代：宋
体裁：五言律诗

老貌非前日，清吟似旧时。已无藏酒妇，幸有读书儿。连岁修茅屋，三秋绕菊篱。寒儒有奇遇，太守为刊诗。
沈莊可號菊花山人即其所言
作者：戴復古
朝代：宋

老貌非前日，清吟似舊時。
已無藏酒婦，幸有讀書兒。
連歲修茅屋，三秋繞菊籬。
寒儒有奇遇，太守爲刊詩。
泉南
作者：戴復古
朝代：宋

南地无冰雪，常疑暖作灾。
昼昏山雾合，寒变海风来。
壠麦衔芒早，梅花带叶开。
客中归未得，岁事渐相催。
泉南
作者：戴復古
朝代：宋

南地無冰雪，常疑暖作災。
晝昏山霧合，寒變海風來。
壠麥銜芒早，梅花带葉開。
客中歸未得，歲事漸相催。
泉州紫极宫寿星殿古桧诸葛机宜同赋
作者：戴復古
朝代：宋
体裁：七言律诗

浪说陈朝八桧碑，何如此桧古而奇。灵根据地高千尺，黛色浮空阅四时。入欲栋梁劳想像，树存陵谷有迁移。寿星赐汝长生诀，化作苍龙守殿墀。
泉州紫極宮壽星殿古檜諸葛機宜同賦
作者：戴復古
朝代：宋

浪說陳朝八檜碑，何如此檜古而奇。
靈根據地高千尺，黛色浮空閲四時。
入欲棟梁勞想像，樹存陵谷有遷移。
壽星賜汝長生訣，化作蒼龍守殿墀。
泉广载铜钱入外国
作者：戴復古
朝代：宋
体裁：七言绝句

人望南风贾舶归，利通中国海南夷。珠珍犀象来无限，但恐青钱有尽时。
泉廣載銅錢入外國
作者：戴復古
朝代：宋

人望南風賈舶歸，利通中國海南夷。
珠珍犀象來無限，但恐青錢有盡時。
法曹罗立之酒边举数首皆仆故人为我寄声
作者：戴復古
朝代：宋

佳士欣相识，吟边问姓名。
官为三语掾，诗到五言城。
野客可怜我，故人烦寄声。
白头归故隠，秋后会群英。
法曹羅立之酒邊舉數首皆僕故人爲我寄聲
作者：戴復古
朝代：宋

佳士欣相識，吟邊問姓名。
官爲三語掾，詩到五言城。
野客可憐我，故人煩寄聲。
白頭歸故隠，秋後會群英。
洞仙歌
作者：戴復古
朝代：宋

賣花擔上，菊蕊金初破。說著重陽怎虛過。看畫城簇簇，酒肆歌樓，奈沒個巧處，安排著我。家鄉煞遠哩，抵死思量，枉把眉頭萬千鎖。一笑且開懷，小閣團欒，旋簇著、幾般蔬果。把三杯兩盞記時光，問有甚曲兒，好唱一個。
洞霄宫
作者：戴復古
朝代：宋
体裁：七言律诗

天柱峰头一振衣，云开岩路雨晴时。登临欲访神仙事，纪述都无汉晋碑。拍手数声龙井跃，篝灯一览洞天奇。林间安得栖身处，欲炼金丹饵玉芝。
洞霄宮
作者：戴復古
朝代：宋

天柱峰頭一振衣，雲開巖路雨晴時。
登臨欲訪神仙事，紀述都無漢晉碑。
拍手數聲龍井躍，篝燈一覽洞天奇。
林間安得棲身處，欲煉金丹餌玉芝。
洪子中大卿同登远碧楼归来有诗
作者：戴復古
朝代：宋

角巾华屋下，丘壑在其旁。
寄兴青山远，忧时白髮长。
无心当世用，袖手看人忙。
善自为身计，须传活国方。
洪子中大卿同登遠碧樓歸來有詩
作者：戴復古
朝代：宋

角巾華屋下，丘壑在其旁。
寄興青山遠，憂時白髮長。
無心當世用，袖手看人忙。
善自爲身計，須傳活國方。
浒以秋兰一盆为供
作者：戴復古
朝代：宋

吾儿来侍侧，供我一秋兰。
萧然出尘姿，能禁风露寒。
移根自岩壑，归我几案间。
养之以水石，副之以小山。
俨如对益友，朝夕共盘桓。
清香可呼吸，熏我老肺肝。
不过十数根，当作九畹看。
浣溪沙
作者：戴復古
朝代：宋

病起無聊倚繡床。玉容清瘦懶梳妝。水沈煙冷橘花香。說個話兒方有味，吃些酒子又何妨。一聲啼鴂斷人腸。
海上魚西寺
作者：戴復古
朝代：宋

北風三日弭行舟，登陸因爲島寺游。
自笑奔馳如野馬，本無拘束似沙鷗。
人誰與語自緘口，山有可觀頻舉頭。
小雨疎烟晚來景，老僧相對倚鐘樓。
海上鱼西寺
作者：戴復古
朝代：宋

北风三日弭行舟，登陆因为岛寺游。
自笑奔驰如野马，本无拘束似沙鸥。
人谁与语自缄口，山有可观频举头。
小雨疎烟晚来景，老僧相对倚钟楼。
海月星天之觀
作者：戴復古
朝代：宋

巍然華屋似凌歊，下際滄溟上九霄。
萬頃波濤浴蟾兔，一天星斗轉魁杓。
征鴻有感人飄泊，宿鶴無聲夜寂寥。
誰似風流楊叔子，登臨□□□□□。
海月星天之观
作者：戴復古
朝代：宋
体裁：七言律诗

巍然华屋似凌歊，下际沧溟上九霄。万顷波涛浴蟾兔，一天星斗转魁杓。征鸿有感人飘泊，宿鹤无声夜寂寥。谁似风流杨叔子，登临□□□□□。
海棠
作者：戴復古
朝代：宋
体裁：七言绝句

十月园林不雨霜，朝曦赫赫似秋阳。夜来听得游人语，不见梅花见海棠。
海棠
作者：戴復古
朝代：宋

十月園林不雨霜，朝曦赫赫似秋陽。
夜來聽得游人語，不見梅花見海棠。
海陵光孝長老驥無稱山谷後也共談時事且說黄巖柑橘之美
作者：戴復古
朝代：宋

俗子避形影，僧家共往還。
高談犯時忌，妙語發天慳。
霜後思新橘，夢中歸故山。
何時免奔走，終老白雲關。
海陵光孝长老骥无称山谷后也共谈时事且说黄岩柑橘之美
作者：戴復古
朝代：宋
体裁：五言律诗

俗子避形影，僧家共往还。高谈犯时忌，妙语发天悭。霜后思新橘，梦中归故山。何时免奔走，终老白云关。
涂中见人家卖酒
作者：戴復古
朝代：宋
体裁：五言律诗

连岁遭饥馑，人无籴米钱。今秋好行路，到处说丰年。村酒新篘浊，溪鱼出网鲜。黄花留客醉，况近竹林边。
淮上回九江
作者：戴復古
朝代：宋

江水接淮水，扁舟去復回。
客程官路柳，心事故园梅。
活计鱼千里，空言水一杯。
石屏有茅屋，朝夕望归来。
淮上回九江
作者：戴復古
朝代：宋

江水接淮水，扁舟去復回。
客程官路柳，心事故園梅。
活計魚千里，空言水一杯。
石屏有茅屋，朝夕望歸來。
淮上寄赵茂实
作者：戴復古
朝代：宋

渺渺长淮路，秋风落木悲。
干坤限南北，胡虏迭兴衰。
志士言机会，中原入梦思。
江湖好山色，都在夕阳时。
淮上寄趙茂實
作者：戴復古
朝代：宋

渺渺長淮路，秋風落木悲。
乾坤限南北，胡虜迭興衰。
志士言機會，中原入夢思。
江湖好山色，都在夕陽時。
淮上春日
作者：戴復古
朝代：宋
体裁：五言律诗

边寒客衣薄，渐喜暖风回。社后未闻燕，春深方见梅。壮怀频抚剑，孤愤强衔杯。北望山河语，天时不再来。
淮上春日
作者：戴復古
朝代：宋

邊寒客衣薄，漸喜暖風回。
社後未聞燕，春深方見梅。
壯懷頻撫劍，孤憤强銜杯。
北望山河語，天時不再來。
淮东赵漕领客东园赵世卿剩谈近日诸公仆谓今日东园之会想像欧苏风流不可见
作者：戴復古
朝代：宋

今日东园会，能为野客期。
干坤一南北，花木几兴衰。
亭舘经行地，欧苏无恙时。
风流不可见，烟雨谩题诗。
淮岸阻風
作者：戴復古
朝代：宋

艤棹楓林外，平沙步晚晴。
秋深紅鶴至，波動白鷗驚。
荻浦留三日，江州計幾程。
夜來風色好，行不待天明。
淮岸阻风
作者：戴復古
朝代：宋
体裁：五言律诗

舣棹枫林外，平沙步晚晴。秋深红鹤至，波动白鸥惊。荻浦留三日，江州计几程。夜来风色好，行不待天明。
淮村兵后
作者：戴復古
朝代：宋
体裁：七言绝句

小桃无主自开花，烟草茫茫带晓鸦。几处败垣围故井，乡来一一是人家。
淮村兵後
作者：戴復古
朝代：宋

小桃無主自開花，烟草茫茫带曉鴉。
幾處敗垣圍故井，鄉來一一是人家。
淮東趙漕領客東園趙世卿賸談近日諸公僕謂今日東園之會想像歐蘇風流不可見
作者：戴復古
朝代：宋

今日東園會，能爲野客期。
乾坤一南北，花木幾興衰。
亭舘經行地，歐蘇無恙時。
風流不可見，烟雨謾題詩。
清凉寺有怀真翰林运使之来
作者：戴復古
朝代：宋

不特来观德庆碑，江山胜槩六朝遗。兴亡了不关吾事，登览胡为作许悲。梅为有香奇似雪，酒能无闷妙于诗。萧萧绿竹无人爱，留取云稍待凤来。
清凉寺有懷真翰林運使之來
作者：戴復古
朝代：宋

不特來觀德慶碑，江山勝槩六朝遺。
興亡了不關吾事，登覽胡爲作許悲。
梅爲有香奇似雪，酒能無悶妙於詩。
蕭蕭綠竹無人愛，留取雲稍待鳳來。
清明前夢得花字
作者：戴復古
朝代：宋

白頭那辦老生涯，幸有癡兒可主家。
百歲光陰一場夢，三春消息幾番花。
掃松預造清明酒，入峽先租穀雨茶。
隨分支吾度時節，那求不死煉丹砂。
清明前梦得花字
作者：戴復古
朝代：宋
体裁：七言律诗

白头那办老生涯，幸有痴儿可主家。百岁光阴一场梦，三春消息几番花。扫松预造清明酒，入峡先租谷雨茶。随分支吾度时节，那求不死炼丹砂。
清明感伤
作者：戴復古
朝代：宋
体裁：五言律诗

一笠戴春雨，愁来不可遮。清明思上冢，昨夜梦还家。归兴随流水，伤心对落花。晋原松下泪，沾洒楚天涯。
清明感伤
作者：戴復古
朝代：宋

客中今日最伤心，忆着家山松树林。白石冈头闻杜宇，对他人墓亦沾巾。
清明感傷
作者：戴復古
朝代：宋

一笠戴春雨，愁來不可遮。
清明思上塚，昨夜夢還家。
歸興隨流水，傷心對落花。
晉原松下淚，沾洒楚天涯。
清明感傷
作者：戴復古
朝代：宋

客中今日最傷心，憶著家山松樹林。
白石岡頭聞杜宇，對他人墓亦沾巾。
渔父词四首·其一
作者：戴復古
朝代：宋
体裁：古风

渔父饮，不须钱。柳枝斜贯锦鳞鲜，换酒却归船。
渔父词四首·其二
作者：戴復古
朝代：宋

渔父醉，钓竿闲。
柳下呼儿牢繫船，高眠风月天。
減字木蘭花
作者：戴復古
朝代：宋

天台狂客。醉裡不知秋鬢白。應接風光。憶在江亭醉幾場。吳姬勸酒。唱得廉頗能飯否。西雨東晴。人道無情又有情。
減字木蘭花
作者：戴復古
朝代：宋

羊城舊路。檀板一聲驚客去。不擬重來。白髮飄飄上越臺。故人居處。曲巷深深通竹所。問訊桃花。欲訪劉郎不在家。
減字木蘭花
作者：戴復古
朝代：宋

阻風中酒。流落江湖成白首。歷盡艱關。贏得虛名在世間。浩然歸去。憶著石屏茅屋趣。想見山村。樹有交柯犢有孫。
渝江綠陰亭九日燕集·其一
作者：戴復古
朝代：宋

佳節重有感，人間行道難。
登高苦無地，把酒一凭欄。
山迥暮烟合，江空秋水寒。
沙頭有鸂鶒，莫作鴛鴦看。
渝江綠陰亭九日燕集·其二
作者：戴復古
朝代：宋

九日江亭上，誰憐老孟嘉。
要人看白髮，不用整烏紗。
寄興題桐葉，長歌醉菊花。
歸心徒自苦，猶在楚天涯。
渝江绿阴亭九日燕集·其一
作者：戴復古
朝代：宋
体裁：五言律诗

佳节重有感，人间行道难。登高苦无地，把酒一凭栏。山迥暮烟合，江空秋水寒。沙头有鸂鶒，莫作鸳鸯看。
渝江绿阴亭九日燕集·其二
作者：戴復古
朝代：宋

九日江亭上，谁怜老孟嘉。
要人看白髮，不用整乌纱。
寄兴题桐叶，长歌醉菊花。
归心徒自苦，犹在楚天涯。
游云溪与郡宴用太守韵即事二首·其一
作者：戴復古
朝代：宋
体裁：七言律诗

溪堂久矣无人到，千骑传呼五马来。流水奔腾砥柱立，好山呈露晚云开。指挥壮士驰骁骑，管领衰翁吊古梅。笑问风流羊叔子，几人登览不尘埃。
游云溪与郡宴用太守韵即事二首·其二
作者：戴復古
朝代：宋

官府太平无一事，凝香座上着衰翁。飘摇短棹游方沼，缥缈高楼倚半空。把酒夜深霜落后，吹箫人在月明中。使君笑指梅花说，去岁今年事不同。
游天竺
作者：戴復古
朝代：宋
体裁：五言律诗

好山看不了，遂借上方眠。酒渴倾花露，诗清泻涧泉。生无适俗韵，老欲结僧缘。睡觉钟声晓，窗腾柏子烟。
游天竺
作者：戴復古
朝代：宋

好山看不了，遂借上方眠。
酒渴傾花露，詩清瀉澗泉。
生無適俗韵，老欲結僧緣。
睡覺鐘聲曉，窗騰柏子烟。
游雲溪與郡宴用太守韵即事二首·其一
作者：戴復古
朝代：宋

溪堂久矣無人到，千騎傳呼五馬來。
流水奔騰砥柱立，好山呈露晚雲開。
指揮壯士馳驍騎，管領衰翁吊古梅。
笑問風流羊叔子，幾人登覽不塵埃。
游雲溪與郡宴用太守韵即事二首·其二
作者：戴復古
朝代：宋

官府太平無一事，凝香座上著衰翁。
飄摇短棹游方沼，縹緲高樓倚半空。
把酒夜深霜落後，吹簫人在月明中。
使君笑指梅花說，去歲今年事不同。
湖上
作者：戴復古
朝代：宋
体裁：五言律诗

久住人情熟，湖边酒可赊。来时飞柳絮，今日见梅花。十载身为客，几封书到家。斜阳照林屋，独立数栖鸦。
湖上
作者：戴復古
朝代：宋

久住人情熟，湖邊酒可賒。
來時飛柳絮，今日見梅花。
十載身爲客，幾封書到家。
斜陽照林屋，獨立數棲鴉。
湖上
作者：戴復古
朝代：宋
体裁：七言绝句

湖上团团三十里，若非杨柳即楼台。城门未锁黄昏月，更住旗亭把一杯。
湖上
作者：戴復古
朝代：宋

湖上團團三十里，若非楊柳即樓臺。
城門未鎖黄昏月，更住旗亭把一杯。
湖北上吳勝之運使有感而言非詩也
作者：戴復古
朝代：宋

蒼生積釁久，天欲盡殺之。
干戈殺不盡，繼以大旱饑。
田野委餓莩，道路紛流離。
衆人識天意，不敢加扶持。
公懷佛子性，逆天救民命。
擅移太倉粟，衆拂生塵甑。
全活十萬家，九州詠仁政。
逆天天弗怒，鬼神胡不恕。
白玉尚指瑕，青蠅工點素。
秋風動蓴鱸，公亦思歸去。
問公歸去兮，蒼生誰怙恃。
湖北上吴胜之运使有感而言非诗也
作者：戴復古
朝代：宋
体裁：古风

苍生积衅久，天欲尽杀之。干戈杀不尽，继以大旱饥。田野委饿莩，道路纷流离。众人识天意，不敢加扶持。公怀佛子性，逆天救民命。擅移太仓粟，众拂生尘甑。全活十万家，九州咏仁政。逆天天弗怒，鬼神胡不恕。白玉尚指瑕，青蝇工点素。秋风动莼鲈，公亦思归去。问公归去兮，苍生谁怙恃。
湖南漕李革夫被召乃丐归·其一
作者：戴復古
朝代：宋
体裁：七言绝句

浪说归朝归豫章，新居万柳百花傍。何如表奏明光殿，乞取东湖作醉乡。
湖南漕李革夫被召乃丐归·其二
作者：戴復古
朝代：宋
体裁：七言绝句

轩冕难遮两鬓华，官居虽好不如家。一心懒上朝天马，要趁春风归种花。
湖南漕李革夫被召乃丐歸·其一
作者：戴復古
朝代：宋

浪說歸朝歸豫章，新居萬柳百花傍。
何如表奏明光殿，乞取東湖作醉鄉。
湖南漕李革夫被召乃丐歸·其二
作者：戴復古
朝代：宋

軒冕難遮兩鬢華，官居雖好不如家。
一心懶上朝天馬，要趁春風歸種花。
湖南見真帥
作者：戴復古
朝代：宋

致身雖自文章選，經世尤高政事科。
以若所爲即伊呂，使其不遇亦丘軻。
長沙地窄儒衣闊，明月池乾春水多。
天以一賢私一路，其如四海九州何。
湖南见真帅
作者：戴復古
朝代：宋

致身虽自文章选，经世尤高政事科。
以若所为即伊吕，使其不遇亦丘轲。
长沙地窄儒衣阔，明月池干春水多。
天以一贤私一路，其如四海九州何。
湖口
作者：戴復古
朝代：宋

水落山增峻，江空石出奇。
倚篷看不足，解纜放教遲。
沙上鴈初到，樽前蟹可持。
中秋能幾日，又是菊花時。
湖口
作者：戴復古
朝代：宋

水落山增峻，江空石出奇。
倚篷看不足，解缆放教迟。
沙上鴈初到，樽前蟹可持。
中秋能几日，又是菊花时。
湖广李漕革夫大卿饮客西湘
作者：戴復古
朝代：宋
体裁：七言律诗

管领风光此会稀，坐中宾客总能诗。神仙有洞寻难见，山水当轩看转奇。春不再生陶侃柏，人来多打李邕碑。因思屈贾伤今古，国有忠臣无用时。
湖廣李漕革夫大卿飲客西湘
作者：戴復古
朝代：宋

管領風光此會稀，坐中賓客總能詩。
神仙有洞尋難見，山水當軒看轉奇。
春不再生陶侃柏，人來多打李邕碑。
因思屈賈傷今古，國有忠臣無用時。
湘中
作者：戴復古
朝代：宋
体裁：七言律诗

一棹无情度碧湘，行行不脱水云乡。旗亭少饮村醪薄，田舍新炊晚稻香。箫鼓远来朝岳去，包笼争出趁虚忙。涂人有愧黄居士，十载看经不下堂。
湘中
作者：戴復古
朝代：宋

一棹無情度碧湘，行行不脫水雲鄉。
旗亭少飲村醪薄，田舍新炊晚稻香。
簫鼓遠來朝嶽去，包籠爭出趁虛忙。
塗人有愧黄居士，十載看經不下堂。
湘中
作者：戴復古
朝代：宋
体裁：五言律诗

荆楚一都会，潇湘八景图。试呼沙鸟问，曾识古人无。痛哭贾太傅，行吟屈大夫。汀洲芳草歇，转使客情孤。
湘中
作者：戴復古
朝代：宋

荆楚一都會，瀟湘八景圖。
試呼沙鳥問，曾識古人無。
痛哭賈太傅，行吟屈大夫。
汀洲芳草歇，轉使客情孤。
湘中遇翁灵舒
作者：戴復古
朝代：宋

天台山与鴈山邻，只隔中间一片云。
一片云边不相识，三千里外却逢君。
湘中遇翁靈舒
作者：戴復古
朝代：宋

天台山與鴈山鄰，只隔中間一片雲。
一片雲邊不相識，三千里外却逢君。
湘西寺觀瀾軒
作者：戴復古
朝代：宋

東岸樓臺西岸山，瀟湘一片在中間。
紅塵不到滄波上，僧與白雲相共閑。
湘西寺观澜轩
作者：戴復古
朝代：宋

东岸楼台西岸山，潇湘一片在中间。红尘不到沧波上，僧与白云相共闲。
溪上
作者：戴復古
朝代：宋
体裁：七言绝句

小楼萧洒面晴川，袅袅西风扫暮烟。碧水明霞两相照，秋光全在夕阳天。
溪上
作者：戴復古
朝代：宋

小樓蕭灑面晴川，嫋嫋西風掃暮煙。
碧水明霞兩相照，秋光全在夕陽天。
溪上
作者：戴復古
朝代：宋

山腰有路穿修竹，水面无桥涉浅沙。夹岸人家尽农圃，秋风吹老木棉花。
溪上
作者：戴復古
朝代：宋

山腰有路穿脩竹，水面無橋涉淺沙。
夾岸人家盡農圃，秋風吹老木棉花。
滕审言相遇话旧
作者：戴復古
朝代：宋
体裁：七言律诗

忆昨同君访月林，几年相别到于今。江山花草生诗梦，风雨忧愁长道心。久矣无波观古井，悠然得趣听鸣琴。一生奔走成何事，尘满征衫雪满簪。
滕審言相遇話舊
作者：戴復古
朝代：宋

憶昨同君訪月林，幾年相別到于今。
江山花草生詩夢，風雨憂愁長道心。
久矣無波觀古井，悠然得趣聽鳴琴。
一生奔走成何事，塵滿征衫雪滿簪。
滕王閣次韵劉允叔
作者：戴復古
朝代：宋

消遣客懷尋勝事，酒杯詩卷得同携。
當年傑閣棲龍子，今日空梁落燕泥。
斜照浴紅秋水上，好山橫碧畫欄西。
幾人登覽皆磨滅，唯有前峰壓不低。
滕王阁次韵刘允叔
作者：戴復古
朝代：宋
体裁：七言律诗

消遣客怀寻胜事，酒杯诗卷得同携。当年杰阁栖龙子，今日空梁落燕泥。斜照浴红秋水上，好山横碧画栏西。几人登览皆磨灭，唯有前峰压不低。
滸以秋蘭一盆爲供
作者：戴復古
朝代：宋

吾兒來侍側，供我一秋蘭。
蕭然出塵姿，能禁風露寒。
移根自巖壑，歸我几案間。
養之以水石，副之以小山。
儼如對益友，朝夕共盤桓。
清香可呼吸，薰我老肺肝。
不過十數根，當作九畹看。
滿庭芳
作者：戴復古
朝代：宋

三日春光，群賢勝踐，山陰何似山陽。鵝池墨妙，曲水記流觴。自許風流丘壑，何人共、擊楫長江。新亭上，山河有異，舉目恨堂堂。使君，經世志，十年邊上，兩鬢風霜。問池邊楊柳，因甚淒涼。萬樹重新種了，株株在、桃李花傍。仍須待，剩栽蘭芷，為國洗河湟。
滿庭芳
作者：戴復古
朝代：宋

草木生春，樓臺不夜，團團月上雲霄。太平官府，民物共逍遙。指點江梅一笑，幾番負、雨秀風嬌。今年好，花邊把酒，歌舞醉元宵。風流，賢太守，青雲志氣，玉樹丰標。是神仙班裡，舊日王喬。出奉板輿行樂，金蓮照、十里笙簫。收燈後，看看丹詔，催入聖明朝。
滿庭芳
作者：戴復古
朝代：宋

赤壁磯頭，臨皋亭下，扁舟兩度經過。江山如畫，風月奈愁何。三國英雄安在，而今但、一目煙波。風流處，竹樓無恙，相對有東坡。登臨，還自笑，狂遊四海，一向忘家。算天寒路遠，早早歸呵。明日片帆東下，滄洲上、千里蘆花。真堪愛，買魚沽酒，到處聽吳歌。
滿江紅
作者：戴復古
朝代：宋

太守風流，何人似、金華仙伯。試看取、珠篇玉句，銀鉤鐵畫。葉葉柳眉齊抹翠，梢梢花臉爭勻白。比池塘、春草夢來詩，尤奇絕。胸中有，蛾眉月。筆頭帶，蓬□雪。笑歸來萬里，不登今闕。鹿瑞堂前冬日暖，螺山江上春波闊。但傷時、一念不能休，添華髮。
漢陽登覽呈王中甫使君
作者：戴復古
朝代：宋

西州城郭雖然小，江漢規模壯矣哉。
大別山頭觀禹迹，楚波亭上望吳臺。
蕭蕭修竹鳳不至，漠漠平沙鴈又來。
五馬相邀共登覽，欲酬秋興費詩材。
濠州春日呈赵教授
作者：戴復古
朝代：宋

柳似眠初起，梅虽老可观。
冰开春水活，风暖雪泥干。
得酒忘为客，谈诗不论官。
无人知此意，一笑对黄冠。
濠州春日呈趙教授
作者：戴復古
朝代：宋

柳似眠初起，梅雖老可觀。
冰開春水活，風暖雪泥乾。
得酒忘爲客，談詩不論官。
無人知此意，一笑對黄冠。
灵壁石歌为方岩王侍郎作
作者：戴復古
朝代：宋

灵壁一峰天下奇，体势雄伟身巍巍，巨灵怒拗天柱掷。
平地苍龙骧首尾，两片黑云腰夹之。
声如青铜色碧玉，秀润四时岚翠湿。
干坤所宝落世间，鬼神上诉天公泣。
谓有非常人，致此非常物。
可磨斫贼剑，可倚击姦笏。
可祝不老年，可比至刚德。
自从突兀在眼前，溪山日夜生颜色。
君不见杭州风流白使君，雅爱天竺双云根。
又不见奇章公家太湖碧，高下品题分甲乙。
二公名与石不磨，今到方岩有灵壁。
我来欲作灵壁歌，击石一唱三摩挲。
秋风萧萧淮水波，中分南北横干戈。
胡尘埋没汉山河，泗滨灵壁今如何。
安得此石来岩阿，鬰然盘礴中原气，对此令人感慨多。
灵峰灵岩有天柱石屏之胜自昔号二灵
作者：戴復古
朝代：宋
体裁：五言律诗

骇见二灵景，山林体势豪。插空天柱壮，障日石屏高。览胜苦不足，登危不惮劳。白云飞动处，绝壁走猿猱。
灵洲
作者：戴復古
朝代：宋

一台中立鬰苍苍，四面山光接水光。
潮信往来知气候，鼋精出没兆灾祥。
烟生茶竈僧留款，风展蒲帆客去忙。
白髮东坡在何许，两行遗墨照琳琅。
灵洲梅花
作者：戴復古
朝代：宋
体裁：七言律诗

穿林傍水几平章，合有春风到草堂。自入冬来多是暖，无寻花处却闻香。枝南枝北一轮月，山后山前两履霜。直看过年开未了，醉吟且放老夫狂。
烏聊山登覽
作者：戴復古
朝代：宋

抖擻囂塵上翠微，旁溪寺上坐題詩。
忽聞啼鳥不知處，細看好山無厭時。
風掃雲烟開遠景，人携香火謁叢祠。
客來千里登臨意，說與時人未必知。
烏鹽角行
作者：戴復古
朝代：宋

鳳簫鼉鼓龍鬚笛，夜宴華堂醉春色。
艷歌妙舞蕩人心，但有歡娛別無益。
何如村落捲桐吹，能使時人知稼穡。
村南村北聲相續，青郊雨後耕黄犢。
一聲催得大麥黄，一聲喚得新秧綠。
人言此角只兒戲，孰識古人吹角意。
田家作勞多怨咨，故假聲音召和氣。
吹此角，起東作。
吹此角，田家樂。
此角上與鄒子之律同宮商，合鍾呂。
形甚朴，聲甚古，一吹寒谷生禾黍。
無爲山中鄭老家
作者：戴復古
朝代：宋

高談可聽用心幽，灼見此翁非俗流。
鞍馬破家還避世，田園得地肯封侯。
開窗脩竹無由俗，繞屋青山總是秋。
門外短籬看亦好，黄金菊間碧牽牛。
無爲軍界上遇太湖趙尉制府稟議
作者：戴復古
朝代：宋

解后風塵底，周旋鞍馬間。
三杯送行色，一笑强開顔。
夜宿煖湯市，晨炊冷水關。
軍前獻籌策，第一守光山。
無策
作者：戴復古
朝代：宋

老覺登樓懶，心知涉世疎。
夢蕉還得鹿，緣木可求魚。
晚歲未聞道，平生欠讀書。
行藏兩無策，究竟果何如。
無題
作者：戴復古
朝代：宋

憶聞春燕語雕梁，又聽秋鴻叫斷腸。
一縷沉烟飛不過，兩樓相對立斜陽。
焦山
作者：戴復古
朝代：宋
体裁：五言律诗

江接海冥冥，山连岛树青。似非人境界，宜有佛宫庭。藏压蟠龙宅，潮渰瘗鹤铭。西岩更清绝，心与酒俱醒。
焦山
作者：戴復古
朝代：宋

江接海冥冥，山連島樹青。
似非人境界，宜有佛宮庭。
藏壓蟠龍宅，潮渰瘞鶴銘。
西巖更清絕，心與酒俱醒。
燕
作者：戴復古
朝代：宋

聞說烏衣國，低連海上村。
春來避霜雪，秋去長兒孫。
華屋語如訴，故巢多不存。
雙飛惱幽獨，紅袖有啼痕。
燕
作者：戴復古
朝代：宋
体裁：五言律诗

闻说乌衣国，低连海上村。春来避霜雪，秋去长儿孙。华屋语如诉，故巢多不存。双飞恼幽独，红袖有啼痕。
爲客
作者：戴復古
朝代：宋

琴劍長爲客，詩書欠策勳。
老來臨鏡懶，愁裏把盃勤。
北鴈寒離塞，秋鷹健拂雲。
物情能奮發，人不解超群。
爲石雲悼鶴
作者：戴復古
朝代：宋

瘞鶴有故事，花邊結小塋。
不登千歲壽，無復九皋鳴。
問汝緣何死，主翁無限情。
最令人憶處，側耳聽松聲。
玉华洞
作者：戴復古
朝代：宋

忆昨游桂林，岩洞甲天下。
奇奇怪怪生，妙不可模写。
玉华东西岩，具体而微者。
神功巧穿凿，石壁生孔罅。
玲珑透风月，宜冬復宜夏。
中有补陀僊，坐断此潇洒。
空山茅苇区，无地可税驾。
举目忽此逢，心骇见希诧。
题诗媿不能，行人亦无暇。
玉山章泉本章氏所居赵昌甫迁居于此章泉之名遂显
作者：戴復古
朝代：宋

兹山自开闢，有此一泓泉。
姓自章而立，名因赵以传。
源从番水出，地与瑞峰连。
寄语山中友，临流着数椽。
玉山章泉本章氏所居趙昌甫遷居於此章泉之名遂顯
作者：戴復古
朝代：宋

茲山自開闢，有此一泓泉。
姓自章而立，名因趙以傳。
源從番水出，地與瑞峰連。
寄語山中友，臨流著數椽。
玉華洞
作者：戴復古
朝代：宋

憶昨游桂林，巖洞甲天下。
奇奇怪怪生，妙不可模寫。
玉華東西巖，具體而微者。
神功巧穿鑿，石壁生孔罅。
玲瓏透風月，宜冬復宜夏。
中有補陀僊，坐斷此瀟洒。
空山茅葦區，無地可稅駕。
舉目忽此逢，心駭見希詫。
題詩媿不能，行人亦無暇。
王和甫主簿卜地改葬双亲一夕梦到一处风水佳甚及到鴈荡罗汉寺后山宛如梦中所见及造圹众石之中独有一穴仅可容双棺孝感如此
作者：戴復古
朝代：宋
体裁：七言律诗

仇香竭力奉双亲，孝感于天得此坟。众石中藏一抔土，来山面对五峰云。龟鸾远近参差见，龙虎低昂左右分。早见凌云牡丹现，他年朱紫定纷纷。
王和甫主簿卜地改葬雙親一夕夢到一處風水佳甚及到鴈蕩羅漢寺後山宛如夢中所見及造壙衆石之中獨有一穴僅可容雙棺孝感如此
作者：戴復古
朝代：宋

仇香竭力奉雙親，孝感於天得此墳。
衆石中藏一抔土，來山面對五峰雲。
龜鸞遠近參差見，龍虎低昂左右分。
早見凌雲牡丹現，他年朱紫定紛紛。
王应求出示蜀中山水障气势甚雄伟李巽岩题其后论其画笔之源流二百馀字
作者：戴復古
朝代：宋
体裁：五言律诗

妙甚丹青手，能移造化功。三川山水国，半幅画图中。玉局人何在，铜梁路可通。巽岩扛鼎笔，文与画争雄。
王應求出示蜀中山水障氣勢甚雄偉李巽巖題其後論其畫筆之源流二百餘字
作者：戴復古
朝代：宋

妙甚丹青手，能移造化功。
三川山水國，半幅畫圖中。
玉局人何在，銅梁路可通。
巽巖扛鼎筆，文與畫爭雄。
王深道奏名而归
作者：戴復古
朝代：宋
体裁：五言律诗

忠言犯时忌，决不中高科。一日成名了，诸公属望多。还家宁久住，经世欲如何。西涧一泓水，行通沧海波。
王深道奏名而歸
作者：戴復古
朝代：宋

忠言犯時忌，决不中高科。
一日成名了，諸公屬望多。
還家寧久住，經世欲如何。
西澗一泓水，行通滄海波。
琅琊山中废寺
作者：戴復古
朝代：宋
体裁：五言律诗

欲访山中寺，沿堤石甃长。宝坊兵后废，御帖窖中藏。故址生秋草，寒窗带夕阳。孤僧出迎客，满口话凄凉。
琵琶行
作者：戴復古
朝代：宋
体裁：古风

浔阳江头秋月明，黄芦叶底秋风声。银龙行酒送归客，丈夫不为儿女情。隔船琵琶自愁思，何预江州司马事。为渠感激作歌行，一写六百六十字。白乐天，白乐天，平生多为达者语，到此胡为不释然。弗堪谪宦便归去，庐山政接柴桑路。不寻黄菊伴渊明，忍泣青衫对商妇。
琵琶行
作者：戴復古
朝代：宋

潯陽江頭秋月明，黄蘆葉底秋風聲。
銀龍行酒送歸客，丈夫不爲兒女情。
隔船琵琶自愁思，何預江州司馬事。
爲渠感激作歌行，一寫六百六十字。
白樂天，白樂天，平生多爲達者語，到此胡爲不釋然。
弗堪謫宦便歸去，廬山政接柴桑路。
不尋黄菊伴淵明，忍泣青衫對商婦。
瑯琊山中廢寺
作者：戴復古
朝代：宋

欲訪山中寺，沿堤石甃長。
寶坊兵後廢，御帖窖中藏。
故址生秋草，寒窗带夕陽。
孤僧出迎客，滿口話凄凉。
甘穷
作者：戴復古
朝代：宋

自甘寂寞坐诗穷，何取多牛积谷翁。
痛饮不孤连夜月，浮生禁得几秋风。
芙蓉媚日红相对，螃蟹着霜黄在中。
白尽鬚毛无可老，此身未死抑愁侬。
甘窮
作者：戴復古
朝代：宋

自甘寂寞坐詩窮，何取多牛積穀翁。
痛飲不孤連夜月，浮生禁得幾秋風。
芙蓉媚日紅相對，螃蟹著霜黄在中。
白盡鬚毛無可老，此身未死抑愁儂。
生朝对雪张子善有词为寿
作者：戴復古
朝代：宋
体裁：五言律诗

焚香拜天贶，满眼是瑰琦。腊月雪三尺，春风梅数枝。登楼忘老态，对酒展秋眉。争唱阳春曲，山翁醉不知。
生朝對雪張子善有詞爲壽
作者：戴復古
朝代：宋

焚香拜天貺，滿眼是瑰琦。
臘月雪三尺，春風梅數枝。
登樓忘老態，對酒展秋眉。
爭唱陽春曲，山翁醉不知。
田园吟
作者：戴復古
朝代：宋

自古田园活计长，醉敲牛角取宫商。
催耕啼后新秧绿，锻磨鸣时大麦黄。
桐树着花茶户富，梅林无实秫田荒。
狂夫本是农家子，抛却一犁游四方。
田園吟
作者：戴復古
朝代：宋

自古田園活計長，醉敲牛角取宮商。
催耕啼後新秧綠，鍛磨鳴時大麥黄。
桐樹著花茶戶富，梅林無實秫田荒。
狂夫本是農家子，拋却一犁遊四方。
画山
作者：戴復古
朝代：宋
体裁：七言绝句

几簇云烟几段山，画成烟雨渺茫间。扁舟三两溪桥上，一路更无人往还。
留守参政大资范公余同年进士往岁帅桂林题刻最多四方传之暇日尝与同寮遍观因即公所名壶天观题数语
作者：戴復古
朝代：宋

宣政喜边功，隆兑筑州县。
程公自名岩，刻石记所建。
得既不偿费，中兴弃不缮。
诞谩磨崖辞，当日妄夸衒。
英英石湖仙，改作壶天观。
壁间三大字，庄重如峩弁。
诗文鸾鹤音，笔势龙蛇变。
登高瞰洞户，灕水澄如练。
胜概耸灵台，遐观起三叹。
玲珑二十四，妙墨镌题徧。
我来为拂尘，端若侍颜面。
邦人颂遗爱，寿骨癯且健。
今坐玉麟堂，安得使之见。
留守參政大資范公余同年進士往歲帥桂林題刻最多四方傳之暇日嘗與同寮遍觀因即公所名壺天觀題數語
作者：戴復古
朝代：宋

宣政喜邊功，隆兌築州縣。
程公自名巖，刻石記所建。
得既不償費，中興棄不繕。
誕謾磨崖辭，當日妄誇衒。
英英石湖仙，改作壺天觀。
壁間三大字，莊重如峩弁。
詩文鸞鶴音，筆勢龍蛇變。
登高瞰洞戶，灕水澄如練。
勝概聳靈臺，遐觀起三歎。
玲瓏二十四，妙墨鎸題徧。
我來爲拂塵，端若侍顔面。
邦人頌遺愛，壽骨癯且健。
今坐玉麟堂，安得使之見。
畫山
作者：戴復古
朝代：宋

幾簇雲煙幾段山，畫成煙雨渺茫間。
扁舟三兩溪橋上，一路更無人往還。
癖习
作者：戴復古
朝代：宋

平生癖习未全除，虚事经心实事疎。
为惜落花慵扫地，每看修竹欲移居。
逢人共作亡何饮，拨冗时观未见书。
争柰一贫随我在，思量不若把犁锄。
癖習
作者：戴復古
朝代：宋

平生癖習未全除，虛事經心實事疎。
爲惜落花慵掃地，每看脩竹欲移居。
逢人共作亡何飲，撥冗時觀未見書。
爭柰一貧隨我在，思量不若把犁鋤。
癸卯岁旦
作者：戴復古
朝代：宋

淳佑第三载，正朝把一杯。
老夫真是病，贺客不须来。
择日修茅屋，当春觅柳栽。
新年莫多事，且放好怀开。
癸卯歲旦
作者：戴復古
朝代：宋

淳祐第三載，正朝把一杯。
老夫真是病，賀客不須來。
擇日脩茅屋，當春覓柳栽。
新年莫多事，且放好懷開。
癸巳端午呈李伯高
作者：戴復古
朝代：宋

客裏几逢端午节，看成雪鬓与霜髯。
救人采得三年艾，背世翻成六日蟾。
老境可怜归未得，羁怀长是病相兼。
猛思一醉酬风月，笑捻菖花揭酒帘。
癸巳端午呈李伯高
作者：戴復古
朝代：宋

客裏幾逢端午節，看成雪鬢與霜髯。
救人采得三年艾，背世翻成六日蟾。
老境可憐歸未得，羈懷長是病相兼。
猛思一醉酬風月，笑撚菖花揭酒帘。
登快閣黄明府强使和山谷先生留題之韵
作者：戴復古
朝代：宋

未登快閣心先快，紅日半簷秋雨晴。
宇宙無邊萬山立，雲烟不動八窗明。
飛來一鶴天相近，過盡千帆江自橫。
借問金華老僊伯，幾人無忝入詩盟。
登快阁黄明府强使和山谷先生留题之韵
作者：戴復古
朝代：宋

未登快阁心先快，红日半檐秋雨晴。
宇宙无边万山立，云烟不动八窗明。
飞来一鹤天相近，过尽千帆江自横。
借问金华老僊伯，几人无忝入诗盟。
登楼绝句和者甚多又从而用韵择其可录者录之·其一
作者：戴復古
朝代：宋
体裁：七言绝句

劳生百计不如闲，合把人间比梦间。天与老夫供享用，一楼风月两屏山。
登楼绝句和者甚多又从而用韵择其可录者录之·其三
作者：戴復古
朝代：宋
体裁：七言绝句

小楼题了又还题，一段风流在水西。白鸟飞来知乡背，青山元自有高低。
登楼绝句和者甚多又从而用韵择其可录者录之·其二
作者：戴復古
朝代：宋
体裁：七言绝句

心地清凉日日秋，怕沾尘土莫低头。置身不在众人下，处处皆成百尺楼。
登楼绝句和者甚多又从而用韵择其可录者录之·其四
作者：戴復古
朝代：宋
体裁：七言绝句

富贵于人造物悭，出门又觉世途艰。楼头适意三杯酒，禾末清风雨后山。
登樓絕句和者甚多又從而用韵擇其可錄者錄之·其一
作者：戴復古
朝代：宋

勞生百計不如閑，合把人間比夢間。
天與老夫供享用，一樓風月兩屏山。
登樓絕句和者甚多又從而用韵擇其可錄者錄之·其三
作者：戴復古
朝代：宋

小樓題了又還題，一段風流在水西。
白鳥飛來知鄉背，青山元自有高低。
登樓絕句和者甚多又從而用韵擇其可錄者錄之·其二
作者：戴復古
朝代：宋

心地清凉日日秋，怕沾塵土莫低頭。
置身不在衆人下，處處皆成百尺樓。
登樓絕句和者甚多又從而用韵擇其可錄者錄之·其四
作者：戴復古
朝代：宋

富貴於人造物慳，出門又覺世途艱。
樓頭適意三杯酒，禾末清風雨後山。
登祝融
作者：戴復古
朝代：宋

秋風吹拄杖，直到祝融顛。
目擊三千界，肩摩尺五天。
扶桑暘谷畔，青草洞庭邊。
雲氣無遮障，分明在眼前。
登祝融
作者：戴復古
朝代：宋
体裁：五言律诗

秋风吹拄杖，直到祝融颠。目击三千界，肩摩尺五天。扶桑旸谷畔，青草洞庭边。云气无遮障，分明在眼前。
白苧歌
作者：戴復古
朝代：宋
体裁：古风

雪为纬，玉为经。一织三涤手，织成一片冰。清如夷齐，可以为衣。陟彼西山，于以采薇。
白鶴觀
作者：戴復古
朝代：宋

荒徑行如錯，蟠松看轉奇。
鳥聲人靜處，山色雨晴時。
賒得溪翁酒，閒尋道士棋。
箇中有佳趣，莫怪下山遲。
白鹤观
作者：戴復古
朝代：宋

荒径行如错，蟠松看转奇。
鸟声人静处，山色雨晴时。
赊得溪翁酒，閒寻道士棋。
箇中有佳趣，莫怪下山迟。
盧申之正字小酌
作者：戴復古
朝代：宋

清境無塵雜，覊懷向此開。
主人有風度，和我不塵埃。
倚竹評詩句，拈花泛酒杯。
出門見明月，客去又招回。
盧申之正字得春郊牧養圖二本有樓攻媿先生題詩且徵予作·其一
作者：戴復古
朝代：宋

竹弓鳴，鴈鴨驚。
飛來別浦無人境，春風不摇楊柳影。
長頸紛紛占作家，半游波面半眠沙。
或行或立或如舞，或隻或雙或群聚。
飲啄浮沉多態度，物情閑暇世忘機。
分明一片太古時，巧僞不作民熙熙。
盧申之正字得春郊牧養圖二本有樓攻媿先生題詩且徵予作·其二
作者：戴復古
朝代：宋

我之居，元在野，平生慣識牛羊者。
今見蒲江出此圖，半日不知渠是畫。
一犍當前轉頭立，一犍度浦毛猶濕。
中有一蒼騎以牧，𦍩羜相隨數十足。
殿後兩枚黄觳觫，分明如活下前坡。
路轉南山春草多，耳根只欠牧兒歌。
盱眙北望
作者：戴復古
朝代：宋

北望茫茫渺渺間，鳥飛不盡又飛還。
難禁滿目中原淚，莫上都梁第一山。
盱眙北望
作者：戴復古
朝代：宋
体裁：七言绝句

北望茫茫渺渺间，鸟飞不尽又飞还。难禁满目中原泪，莫上都梁第一山。
真州上官漕劝农
作者：戴復古
朝代：宋
体裁：五言律诗

小队出行春，旌旗带野云。草成平寇檄，翻作劝农文。幕府多奇士，诗书策异勋。请将边上事，一一奏明君。
真州上官漕勸農
作者：戴復古
朝代：宋

小隊出行春，旌旗带野雲。
草成平寇檄，翻作勸農文。
幕府多奇士，詩書策異勳。
請將邊上事，一一奏明君。
真西山帅长沙祷雨·其一
作者：戴復古
朝代：宋
体裁：五言律诗

太守持斋戒，精诚动九天。骄阳变霖雨，凶岁转丰年。信是经纶手，行司造化权。唐时相房杜，斗米直三钱。
真西山帅长沙祷雨·其二
作者：戴復古
朝代：宋
体裁：五言律诗

出郭问农事，家家笑语声。有田皆足水，既雨亦宜晴。山下溪流急，街头米价平。明朝闻领客，相见贺秋成。
真西山帥長沙禱雨·其一
作者：戴復古
朝代：宋

太守持齋戒，精誠動九天。
驕陽變霖雨，凶歲轉豐年。
信是經綸手，行司造化權。
唐時相房杜，斗米直三錢。
真西山帥長沙禱雨·其二
作者：戴復古
朝代：宋

出郭問農事，家家笑語聲。
有田皆足水，既雨亦宜晴。
山下溪流急，街頭米價平。
明朝聞領客，相見賀秋成。
石亭野老家
作者：戴復古
朝代：宋
体裁：七言律诗

野老将余到石亭，先呼小豹出相迎。依凭林谷住家稳，奔走儿童见客惊。牛豕与人争径路，桑麻绕屋蔽柴荆。溪边不合栽桃李，犹恐春风惹世情。
石亭野老家
作者：戴復古
朝代：宋

野老將余到石亭，先呼小豹出相迎。
依凭林谷住家穩，奔走兒童見客驚。
牛豕與人爭徑路，桑麻繞屋蔽柴荆。
溪邊不合栽桃李，猶恐春風惹世情。
石屏久游湖海祖妣遂题二句于壁云机番白苎和愁织门掩黄花带恨吟后石屏归祖妣已亡矣续成一律
作者：戴復古
朝代：宋

伊昔天边望藁砧，天边鱼鴈几浮沉。
机番白苎和愁织，门掩黄花带恨吟。
自古诗人皆浪迹，谁知贤妇有关心。
归来却抱双雏哭，碑刻虽深恨更深。
石屏久遊湖海祖妣遂題二句於壁云機番白苧和愁織門掩黄花带恨吟後石屏歸祖妣已亡矣續成一律
作者：戴復古
朝代：宋

伊昔天邊望藁砧，天邊魚鴈幾浮沉。
機番白苧和愁織，門掩黄花带恨吟。
自古詩人皆浪跡，誰知賢婦有關心。
歸來却抱雙雛哭，碑刻雖深恨更深。
石洲遇陈季申话旧
作者：戴復古
朝代：宋

绿树挂乌帽，清波照白头。
合随秋燕去，那作贾胡留。
红吐槟榔唾，香熏茉莉毬。
樽前话畴昔，一笑不能休。
石洲遇陳季申話舊
作者：戴復古
朝代：宋

綠樹挂烏帽，清波照白頭。
合隨秋燕去，那作賈胡留。
紅吐檳榔唾，香薰茉莉毬。
樽前話疇昔，一笑不能休。
祝二嚴
作者：戴復古
朝代：宋

僕本山野人，漁樵共居處。
小年學父詩，用心亦良苦。
搜索空虛腹，綴緝艱辛語。
糊口走四方，白頭無伴侶。
前年得嚴粲，今年得嚴羽。
我自得二嚴，牛鐸諧鍾呂。
粲也苦吟身，束之以簪組。
遍參百家體，終乃師杜甫。
羽也天姿高，不肯事科舉。
風雅與騷些，歷歷在肺腑。
持論傷太高，與世或齟齬。
長歌激古風，自立一門戶。
二嚴我所敬，二嚴亦我與。
我老歸故山，殘年能幾許。
平生五百篇，無人爲之主。
零落天地間，未必是塵土。
再拜祝二嚴，爲我收拾取。
祝二岩
作者：戴復古
朝代：宋
体裁：古风

仆本山野人，渔樵共居处。小年学父诗，用心亦良苦。搜索空虚腹，缀缉艰辛语。糊口走四方，白头无伴侣。前年得严粲，今年得严羽。我自得二严，牛铎谐钟吕。粲也苦吟身，束之以簪组。遍参百家体，终乃师杜甫。羽也天姿高，不肯事科举。风雅与骚些，历历在肺腑。持论伤太高，与世或龃龉。长歌激古风，自立一门户。二严我所敬，二严亦我与。我老归故山，残年能几许。平生五百篇，无人为之主。零落天地间，未必是尘土。再拜祝二严，为我收拾取。
祝英臺近
作者：戴復古
朝代：宋

泛杭川，臨塵水。幾日共遊戲。歌笑開懷，酒醒又還醉。奈何一但分攜，連宵風雨，剪不斷、客愁千里。水雲際。遙望一片飛鴻，苦是失群地。滿眼春風，管甚閒桃李。此行歸老家山，相逢難又，但一味、相思而已。
秋兴有感
作者：戴復古
朝代：宋

客游江海上，几度见秋风。
远浦芦花白，疎林秋实红。
人情朝暮变，景物古今同。
老眼犹明在，从教两耳聋。
秋夜旅中
作者：戴復古
朝代：宋
体裁：五言律诗

旅食思乡味，砧声起客愁。夜凉风动竹，人静月当楼。浮世百年梦，他乡几度秋。店翁新酒熟，一醉更何求。
秋夜旅中
作者：戴復古
朝代：宋

旅食思鄉味，砧聲起客愁。
夜凉風動竹，人靜月當樓。
浮世百年夢，他鄉幾度秋。
店翁新酒熟，一醉更何求。
秋怀
作者：戴復古
朝代：宋

红叶无人扫，黄花独自妍。
听谈天下事，愁到酒樽前。
水阔终非海，楼高不到天。
昔人已怀古，况復后千年。
秋懷
作者：戴復古
朝代：宋

紅葉無人掃，黄花獨自妍。
聽談天下事，愁到酒樽前。
水闊終非海，樓高不到天。
昔人已懷古，况復後千年。
秋日
作者：戴復古
朝代：宋

秋風梧葉雨，衮衮送秋凉。
一氣四時轉，幾人雙鬢蒼。
舊游如說夢，久客乍還鄉。
欲作安居計，生涯尚渺茫。
秋日
作者：戴復古
朝代：宋
体裁：五言律诗

秋风梧叶雨，衮衮送秋凉。一气四时转，几人双鬓苍。旧游如说梦，久客乍还乡。欲作安居计，生涯尚渺茫。
秋日早行
作者：戴復古
朝代：宋

鴈叫秋容老，乌飞曙色分。
晨炊何草草，宿酒尚醺醺。
野旷连沧海，山长带白云。
马行沙上路，惊起白鸥群。
秋日早行
作者：戴復古
朝代：宋

鴈叫秋容老，烏飛曙色分。
晨炊何草草，宿酒尚醺醺。
野曠連滄海，山長带白雲。
馬行沙上路，驚起白鷗群。
秋日病余
作者：戴復古
朝代：宋

桂子吹香风露深，老夫吟了听蝉吟。
秋来剩有行山兴，病后全无涉世心。
诗苦积成双白髮，酒豪轻用万黄金。
平生意气今如许，独抱传家一破琴。
秋日病餘
作者：戴復古
朝代：宋

桂子吹香風露深，老夫吟了聽蟬吟。
秋來賸有行山興，病後全無涉世心。
詩苦積成雙白髮，酒豪輕用萬黄金。
平生意氣今如許，獨抱傳家一破琴。
秋興有感
作者：戴復古
朝代：宋

客游江海上，幾度見秋風。
遠浦蘆花白，疎林秋實紅。
人情朝暮變，景物古今同。
老眼猶明在，從教兩耳聾。
立春后二首·其一
作者：戴復古
朝代：宋
体裁：五言律诗

夕望春风至，还经闰月迟。梅花丈人行，柳色少年时。爱酒常无伴，吟诗近得师。离骚变风雅，当效楚臣为。
立春后二首·其二
作者：戴復古
朝代：宋
体裁：五言律诗

东风吹竹屋，无数落梅花。冻雀栖檐角，饥乌啄草芽。家乡劳夜梦，客路又春华。莫讶狂夫醉，西楼酒可赊。
立春後二首·其一
作者：戴復古
朝代：宋

夕望春風至，還經閏月遲。
梅花丈人行，柳色少年時。
愛酒常無伴，吟詩近得師。
離騷變風雅，當效楚臣爲。
立春後二首·其二
作者：戴復古
朝代：宋

東風吹竹屋，無數落梅花。
凍雀栖簷角，饑烏啄草芽。
家鄉勞夜夢，客路又春華。
莫訝狂夫醉，西樓酒可賒。
章泉二老歌
作者：戴復古
朝代：宋

在昔商山传四皓，又闻香山图九老。
异乡异姓适同时，争如章泉一家兄弟登耆颐。
章泉之上两山下，有地可宫田可稼。
伯也早休官，季也相约归林泉。
名动京口耕谷口，山中有诗天下传。
一生得闲兼得寿，皓首庞眉世稀有。
竹隠先生八十三，定庵居士七十九。
客从远方来，亦是六十叟。
手把一枝梅，奉劝两翁酒。
问公何以致遐龄，请翁细说吾细听。
不烧丹，不学仙。
五行有常数，天所禀赋焉。
人生一气统四体，众人斲丧吾能全。
要知养生无他术，日多吃饭夜独眠。
承翁见教谢翁去，两翁慇懃留我住，是夜醉眠苔竹轩。
梦见山灵向我言，翁之所说皆不然。
两翁盛德合乎天，天与遐龄五百年。
章泉二老歌
作者：戴復古
朝代：宋

在昔商山傳四皓，又聞香山圖九老。
異鄉異姓適同時，爭如章泉一家兄弟登耆頤。
章泉之上兩山下，有地可宮田可稼。
伯也早休官，季也相約歸林泉。
名動京口耕谷口，山中有詩天下傳。
一生得閑兼得壽，皓首龐眉世稀有。
竹隠先生八十三，定庵居士七十九。
客從遠方來，亦是六十叟。
手把一枝梅，奉勸兩翁酒。
問公何以致遐齡，請翁細說吾細聽。
不燒丹，不學仙。
五行有常數，天所稟賦焉。
人生一氣統四體，衆人斲喪吾能全。
要知養生無他術，日多喫飯夜獨眠。
承翁見教謝翁去，兩翁慇懃留我住，是夜醉眠苔竹軒。
夢見山靈向我言，翁之所說皆不然。
兩翁盛德合乎天，天與遐齡五百年。
端午丰宅之提举送酒
作者：戴復古
朝代：宋
体裁：七言绝句

海榴花上雨萧萧，自切菖蒲泛浊醪。今日独醒无用处，为公痛饮读离骚。
端午豐宅之提舉送酒
作者：戴復古
朝代：宋

海榴花上雨蕭蕭，自切菖蒲泛濁醪。
今日獨醒無用處，爲公痛飲讀離騷。
竹洲諸姪孫小集永嘉蔣子高有詩次韵
作者：戴復古
朝代：宋

美景能兼樂事難，愁來唯仗酒遮攔。
昂藏病骨兼詩瘦，料峭春風带臘寒。
喬木尚疑前輩在，好花應笑老人看。
忍拋明月先歸去，輸與諸郎徹夜歡。
竹洲诸侄孙小集永嘉蒋子高有诗次韵
作者：戴復古
朝代：宋
体裁：七言律诗

美景能兼乐事难，愁来唯仗酒遮拦。昂藏病骨兼诗瘦，料峭春风带腊寒。乔木尚疑前辈在，好花应笑老人看。忍抛明月先归去，输与诸郎彻夜欢。
答妇词
作者：戴復古
朝代：宋

江山阻且长，矫首乡关隔。
空闺泣幼妇，顦顇失颜色。
隠闵鹳鸣篇，寄彼西飞翼。
剥封览情素，既喜復凄恻。
别时梅始花，伤今食梅实。
览古帝王州，结交游侠窟。
千金沽美酒，一饮连十日。
春风吹酒醒，始知身是客。
杜宇啼一声，行人泪横臆。
衣破谁与纫，髮垢孰与栉。
勿谓游子心，而不念家室。
新交握臂行，肝胆犹楚越。
丑妇隔江山，千里情弗绝。
慇懃挥报章，归计何时决。
今夕知何夕，覩此纤纤月。
此月再圆时，门前候归辙。
答婦詞
作者：戴復古
朝代：宋

江山阻且長，矯首鄉關隔。
空閨泣幼婦，顦顇失顔色。
隠閔鸛鳴篇，寄彼西飛翼。
剝封覽情素，既喜復凄惻。
別時梅始花，傷今食梅實。
覽古帝王州，結交游俠窟。
千金沽美酒，一飲連十日。
春風吹酒醒，始知身是客。
杜宇啼一聲，行人淚橫臆。
衣破誰與紉，髮垢孰與櫛。
勿謂遊子心，而不念家室。
新交握臂行，肝膽猶楚越。
醜婦隔江山，千里情弗絕。
慇懃揮報章，歸計何時决。
今夕知何夕，覩此纖纖月。
此月再圓時，門前候歸轍。
简曾才叔
作者：戴復古
朝代：宋
体裁：五言律诗

虚庭贮明月，酒醒独登楼。偶逐一笑乐，遂成三夕留。乌鸦工报晓，蟋蟀早吟秋。欲赴东溪约，烦君具小舟。
简陈叔方问病
作者：戴復古
朝代：宋
体裁：七言律诗

闻君卧病知何病，医者难从脉上寻。自是读书多损气，或缘忧国重惊心。饱参妙理床头易，细写幽怀膝上琴。蛇影无疑自无恙，此方何止直千金。
簡曾才叔
作者：戴復古
朝代：宋

虛庭貯明月，酒醒獨登樓。
偶逐一笑樂，遂成三夕留。
烏鴉工報曉，蟋蟀早吟秋。
欲赴東溪約，煩君具小舟。
簡陳叔方問病
作者：戴復古
朝代：宋

聞君卧病知何病，醫者難從脈上尋。
自是讀書多損氣，或緣憂國重驚心。
飽參妙理牀頭易，細寫幽懷膝上琴。
蛇影無疑自無恙，此方何止直千金。
約游曾參政西墅病不能去
作者：戴復古
朝代：宋

骨肉去家遠，異鄉童僕親。
老身渾頼汝，久病亦愁人。
無暇遊西墅，尋醫訪北辰。
主翁翻作使，奔走莫勞神。
綠陰亭自唐時有之到今五百年盧肇二三公題詩之後吟聲寂寂久矣亭前古木不存綠陰之名殆成虛設今詩人李賈友山作尉于此實居此亭公事之暇與江山風景應接境因人勝見於吟筆多矣友人石屏戴復古訪之相與周旋于亭上題四絕句以記曾來·其一
作者：戴復古
朝代：宋

五百年前作此亭，亭前古木綠陰清。
而今古木無存者，頼有新亭繫舊名。
綠陰亭自唐時有之到今五百年盧肇二三公題詩之後吟聲寂寂久矣亭前古木不存綠陰之名殆成虛設今詩人李賈友山作尉于此實居此亭公事之暇與江山風景應接境因人勝見於吟筆多矣友人石屏戴復古訪之相與周旋于亭上題四絕句以記曾來·其三
作者：戴復古
朝代：宋

遠山橫碧一溪清，白鳥飛邊落照明。
吏散庭階一無事，綠陰亭上又詩成。
綠陰亭自唐時有之到今五百年盧肇二三公題詩之後吟聲寂寂久矣亭前古木不存綠陰之名殆成虛設今詩人李賈友山作尉于此實居此亭公事之暇與江山風景應接境因人勝見於吟筆多矣友人石屏戴復古訪之相與周旋于亭上題四絕句以記曾來·其二
作者：戴復古
朝代：宋

慘慘秋風吹客襟，唐人遺跡宋人吟。
浮雲世事多遷變，不獨此亭無綠陰。
綠陰亭自唐時有之到今五百年盧肇二三公題詩之後吟聲寂寂久矣亭前古木不存綠陰之名殆成虛設今詩人李賈友山作尉于此實居此亭公事之暇與江山風景應接境因人勝見於吟筆多矣友人石屏戴復古訪之相與周旋于亭上題四絕句以記曾來·其四
作者：戴復古
朝代：宋

政是國家多事秋，渝川縣尉亦風流。
吟詩不廢公家事，坐使孟郊輸一籌。
織婦歎
作者：戴復古
朝代：宋

春蠶成絲復成絹，養得夏蠶重剝繭。
絹未脫軸擬輸官，絲未落車圖贖典。
一春一夏爲蠶忙，織婦布衣仍布裳。
有布得著猶自可，今年無麻愁殺我。
约游曾参政西墅病不能去
作者：戴復古
朝代：宋

骨肉去家远，异乡童仆亲。
老身浑頼汝，久病亦愁人。
无暇游西墅，寻医访北辰。
主翁翻作使，奔走莫劳神。
织妇叹
作者：戴復古
朝代：宋

春蚕成丝復成绢，养得夏蚕重剥茧。
绢未脱轴拟输官，丝未落车图赎典。
一春一夏为蚕忙，织妇布衣仍布裳。
有布得着犹自可，今年无麻愁杀我。
绿阴亭自唐时有之到今五百年卢肇二三公题诗之后吟声寂寂久矣亭前古木不存绿阴之名殆成虚设今诗人李贾友山作尉于此实居此亭公事之暇与江山风景应接境因人胜见于吟笔多矣友人石屏戴復古访之相与周旋于亭上题四绝句以记曾来·其一
作者：戴復古
朝代：宋

五百年前作此亭，亭前古木绿阴清。
而今古木无存者，頼有新亭繫旧名。
绿阴亭自唐时有之到今五百年卢肇二三公题诗之后吟声寂寂久矣亭前古木不存绿阴之名殆成虚设今诗人李贾友山作尉于此实居此亭公事之暇与江山风景应接境因人胜见于吟笔多矣友人石屏戴復古访之相与周旋于亭上题四绝句以记曾来·其三
作者：戴復古
朝代：宋
体裁：七言绝句

远山横碧一溪清，白鸟飞边落照明。吏散庭阶一无事，绿阴亭上又诗成。
绿阴亭自唐时有之到今五百年卢肇二三公题诗之后吟声寂寂久矣亭前古木不存绿阴之名殆成虚设今诗人李贾友山作尉于此实居此亭公事之暇与江山风景应接境因人胜见于吟笔多矣友人石屏戴復古访之相与周旋于亭上题四绝句以记曾来·其二
作者：戴復古
朝代：宋
体裁：七言绝句

惨惨秋风吹客襟，唐人遗迹宋人吟。浮云世事多迁变，不独此亭无绿阴。
绿阴亭自唐时有之到今五百年卢肇二三公题诗之后吟声寂寂久矣亭前古木不存绿阴之名殆成虚设今诗人李贾友山作尉于此实居此亭公事之暇与江山风景应接境因人胜见于吟笔多矣友人石屏戴復古访之相与周旋于亭上题四绝句以记曾来·其四
作者：戴復古
朝代：宋
体裁：七言绝句

政是国家多事秋，渝川县尉亦风流。吟诗不废公家事，坐使孟郊输一筹。
罗敷词
作者：戴復古
朝代：宋
体裁：古风

妾本秦氏女，今春嫁王郎。夫家重蚕事，出采陌上桑。低枝采易残，高枝手难扳。踏踏竹梯登树杪，心思蚕多苦叶少。举头桑枝挂鬓唇，转身桑枝勾破裙。辛苦事蚕桑，实为良家人。使君奚所为，见妾驻车轮。使君口有言，罗敷耳无闻。蚕饥蚕饥，采叶急归。
罗汉寺
作者：戴復古
朝代：宋

半空紫翠隔微茫，隠隠钟声落下方。
名胜直同天地老，青山不管古今忙。
散分瀑布烟霞润，点检苍松岁月长。
绝顶好云如恋客，尽教怡阅到斜阳。
罪言
作者：戴復古
朝代：宋
体裁：五言律诗

盗贼干戈后，安知有太平。众人皆竞利，百姓不聊生。国用何能足，官曹未易清。汉家政虚耗，第一莫言兵。
罪言
作者：戴復古
朝代：宋

盜賊干戈後，安知有太平。
衆人皆競利，百姓不聊生。
國用何能足，官曹未易清。
漢家政虛耗，第一莫言兵。
羅敷詞
作者：戴復古
朝代：宋

妾本秦氏女，今春嫁王郎。
夫家重蠶事，出採陌上桑。
低枝採易殘，高枝手難扳。
踏踏竹梯登樹杪，心思蠶多苦葉少。
舉頭桑枝掛鬢唇，轉身桑枝勾破裙。
辛苦事蠶桑，實爲良家人。
使君奚所爲，見妾駐車輪。
使君口有言，羅敷耳無聞。
蠶饑蠶饑，采葉急歸。
羅漢寺
作者：戴復古
朝代：宋

半空紫翠隔微茫，隠隠鐘聲落下方。
名勝直同天地老，青山不管古今忙。
散分瀑布煙霞潤，點檢蒼松歲月長。
絕頂好雲如戀客，儘教怡閲到斜陽。
聂侍郎领客观园林之胜饮中出示名贤书画
作者：戴復古
朝代：宋

烈士家风从橐尊，时容野客上朱门。
如登东观图书府，又似西岩水竹村。
自以一闲销日月，谁知万虑满干坤。
诸公衮衮成何事，不若花前对酒罇。
聞嚴坦叔入朝再用前韵·其一
作者：戴復古
朝代：宋

凄凉風雨日，强把甕頭春。
獨守空虛室，那逢耗磨辰。
詩家青眼舊，世路白頭新。
每誦梅花句，一心思故人。
聞嚴坦叔入朝再用前韵·其二
作者：戴復古
朝代：宋

我本江湖客，歸來二月春。
居多閉門日，未卜賞花辰。
繞樹鵲聲喜，隔簾鶑語新。
可憐垂白叟，却羨踏青人。
聞時事
作者：戴復古
朝代：宋

昨報西師奏凱還，近聞北顧一時寬。
淮西勳業歸裴度，江右聲名屬謝安。
夜雨忽晴看月好，春風漸老惜花殘。
事關氣數君知否，麥到秋時天又寒。
聞時事
作者：戴復古
朝代：宋

鴈豈關兵氣，魚常被火災。
御軍先擇將，立國可無財。
濟世須人物，忠言是福媒。
西山今已往，更待鶴山來。
聞李將軍至建康
作者：戴復古
朝代：宋

匹馬徑趨府，將軍意氣多。
來依漢日月，思復晉山河。
邊將慚尸素，朝臣奏凱歌。
分明御徂詐，得失竟如何。
聞杜儀甫出臺
作者：戴復古
朝代：宋

臺官關係重，用捨一何輕。
諸老多慚德，斯人有直聲。
儻來視軒冕，歸去即功名。
莫拜寬堂墓，傷心隔死生。
聞機上婦說蠶事之辛勤織未成縑往往取償債家
作者：戴復古
朝代：宋

荷君問訊蠶家事，此是婦人辛苦媒。
典盡衣裳酬葉價，忙無心緒向妝臺。
繰聲未斷機聲續，私債未償官債催。
織未成縑分翦盡，妾身爭得一絲來。
聞邊事
作者：戴復古
朝代：宋

昨日聞邊報，持杯不忍斟。
壯懷看寶劍，孤憤裂寒衾。
風雨愁人夜，草茅憂國心。
因思古豪傑，韓信在淮陰。
聶侍郎領客觀園林之勝飲中出示名賢書畫
作者：戴復古
朝代：宋

烈士家風從橐尊，時容野客上朱門。
如登東觀圖書府，又似西巖水竹村。
自以一閑銷日月，誰知萬慮滿乾坤。
諸公衮衮成何事，不若花前對酒罇。
胡倅送羊烹以会客
作者：戴復古
朝代：宋

烹羶会宾客，花酒一时来。
愁逐歌声散，心随笑口开。
饮疑金盏漏，醉到玉山颓。
借问欢娱地，相逢能几回。
胡倅送羊烹以會客
作者：戴復古
朝代：宋

烹羶會賓客，花酒一時來。
愁逐歌聲散，心隨笑口開。
飲疑金盞漏，醉到玉山頹。
借問歡娛地，相逢能幾回。
腊梅二首·其一
作者：戴復古
朝代：宋
体裁：五言绝句

天寒好风日，清香透窗纱。谁知蜜脾底，有此返魂花。
腊梅二首·其二
作者：戴復古
朝代：宋
体裁：五言绝句

篱菊抱香死，化入岁寒枝。依然色尚黄，雪中开更奇。
臘梅二首·其一
作者：戴復古
朝代：宋

天寒好風日，清香透窗紗。
誰知蜜脾底，有此返魂花。
臘梅二首·其二
作者：戴復古
朝代：宋

籬菊抱香死，化入歲寒枝。
依然色尚黄，雪中開更奇。
臨江小泊
作者：戴復古
朝代：宋

艤舟楊柳下，一笑上茶樓。
適與胡僧遇，非因越女留。
雲行山自在，沙合水分流。
獨酌臨清泚，知心是白鷗。
臨江軍新歲呈王幼學監簿
作者：戴復古
朝代：宋

夢說去年事，詩從昨夜吟。
三杯新歲酒，千里故鄉心。
人共梅花老，愁連江水深。
家書忽在眼，一紙直千金。
自和前詩鄰舟皆鹽商
作者：戴復古
朝代：宋

總被利名役，機心欲算沙。
舟行阻風色，客夢負年華。
洲渚四五曲，漁樵八九家。
江村無限好，滿眼是蘆花。
自和前诗邻舟皆盐商
作者：戴復古
朝代：宋
体裁：五言律诗

总被利名役，机心欲算沙。舟行阻风色，客梦负年华。洲渚四五曲，渔樵八九家。江村无限好，满眼是芦花。
自漳州回泉南主仆俱病
作者：戴復古
朝代：宋

雅兴难忘酒，羁怀不耐秋。
坐穷思卖剑，扶病强登楼。
适有坐中客，来从边上州。
所谈惊老耳，身世併成忧。
自漳州回泉南主僕俱病
作者：戴復古
朝代：宋

雅興難忘酒，羈懷不耐秋。
坐窮思賣劍，扶病强登樓。
適有坐中客，來從邊上州。
所談驚老耳，身世併成憂。
舂陵山中
作者：戴復古
朝代：宋

地僻民風古，雨晴天氣新。
空山豎奇石，喬木墮枯薪。
深入千崖路，多逢百歲人。
繁華凋性命，寂寞可全真。
舂陵山中
作者：戴復古
朝代：宋
体裁：五言律诗

地僻民风古，雨晴天气新。空山竖奇石，乔木堕枯薪。深入千崖路，多逢百岁人。繁华凋性命，寂寞可全真。
舂陵山中作写寄孔海翁
作者：戴復古
朝代：宋
体裁：五言律诗

昨日分携后，回头望竹关。相亲唯白水，所见但青山。云近人家远，苔生石径斑。闻钟知有寺，又在渺茫间。
舂陵山中作寫寄孔海翁
作者：戴復古
朝代：宋

昨日分携後，回頭望竹關。
相親唯白水，所見但青山。
雲近人家遠，苔生石徑斑。
聞鐘知有寺，又在渺茫間。
舂陵道上
作者：戴復古
朝代：宋
体裁：五言律诗

云际寻行路，时逢一两家。山川闲世界，耕钓小生涯。病竹长新笋，寒芒摇落花。溪翁解延客，连煮数杯茶。
舂陵道上
作者：戴復古
朝代：宋

雲際尋行路，時逢一兩家。
山川閑世界，耕釣小生涯。
病竹長新笋，寒芒摇落花。
溪翁解延客，連煮數杯茶。
與姪南隠等賡和
作者：戴復古
朝代：宋

夢回啼鳥聒幽櫺，古篆香烟結畫屏。
談麈一揮塵事少，離騷纔讀醉魂醒。
閑居便是人間樂，克己何須座右銘。
但了耕桑□門戶，我生安分合寧馨。
興國軍晚春簡吳提幹
作者：戴復古
朝代：宋

幾夜林間哭杜鵑，東風又作落花天。
青春不覺過三月，白髮誰能滿百年。
日射江波光閃閃，天連烟草碧芊芊。
異鄉欲作登樓賦，心逐歸鴻到海邊。
舟中
作者：戴復古
朝代：宋

扁舟何处泊，沙渚夕阳边。
远浦横鱼网，高山起烧烟。
客行今老矣，秋思日凄然。
且復开怀抱，囊中有酒钱。
舟中
作者：戴復古
朝代：宋

扁舟何處泊，沙渚夕陽邊。
遠浦橫魚網，高山起燒烟。
客行今老矣，秋思日凄然。
且復開懷抱，囊中有酒錢。
舟中
作者：戴復古
朝代：宋

檥棹河梁畔，推篷得句新。云为山态度，水借月精神。密树藏飞翮，平波见跃鳞。饥年村落底，也有醉归人。
舟中
作者：戴復古
朝代：宋

檥棹河梁畔，推篷得句新。
雲爲山態度，水借月精神。
密樹藏飛翮，平波見躍鱗。
饑年村落底，也有醉歸人。
舟中夜坐
作者：戴復古
朝代：宋
体裁：五言律诗

独坐观星斗，一襟秋思长。天河司米价，太乙照时康。月浦孤帆过，风荷一路香。持杯问舟子，今夜宿谁乡。
舟中夜坐
作者：戴復古
朝代：宋

獨坐觀星斗，一襟秋思長。
天河司米價，太乙照時康。
月浦孤帆過，風荷一路香。
持杯問舟子，今夜宿誰鄉。
舟中小酌
作者：戴復古
朝代：宋

独立秋风裏，怅然思故乡。
渚头沽美酒，船上作重阳。
篱菊一枝瘦，溪鱼三寸长。
客中聊尔耳，亦可慰凄凉。
舟中小酌
作者：戴復古
朝代：宋

獨立秋風裏，悵然思故鄉。
渚頭沽美酒，船上作重陽。
籬菊一枝瘦，溪魚三寸長。
客中聊爾耳，亦可慰凄凉。
舟中病起登覽
作者：戴復古
朝代：宋

檥棹病三日，登樓舉一觥。
江山從古在，花草逐時生。
南浦佳人別，西風送客行。
錦鱗能自躍，獻我一杯羹。
舟中病起登览
作者：戴復古
朝代：宋

檥棹病三日，登楼举一觥。江山从古在，花草逐时生。南浦佳人别，西风送客行。锦鳞能自跃，献我一杯羹。
舟行往吊故人
作者：戴復古
朝代：宋
体裁：五言律诗

乔木风声壮，大江天影圆。悲秋时把酒，爱月夜行船。未及到河上，先愁过竹边。倚篷思往事，闻笛为凄然。
舟行往吊故人
作者：戴復古
朝代：宋

喬木風聲壯，大江天影圓。
悲秋時把酒，愛月夜行船。
未及到河上，先愁過竹邊。
倚篷思往事，聞笛爲凄然。
舟行英德江上和許季如詩
作者：戴復古
朝代：宋

趺坐篷窗底，客身無事時。
閑觀曲江帖，因和許渾詩。
舟楫聊乘興，溪山若獻奇。
數峰英石美，天巧豈人爲。
舟行英德江上和许季如诗
作者：戴復古
朝代：宋
体裁：五言律诗

趺坐篷窗底，客身无事时。闲观曲江帖，因和许浑诗。舟楫聊乘兴，溪山若献奇。数峰英石美，天巧岂人为。
舣棹清江
作者：戴復古
朝代：宋
体裁：七言律诗

舣棹江滨访旧游，十年重到戏渔洲。不知芳树在何许，但见落花从此流。我醉欲眠因假榻，客行未定且登楼。有钱剩买张家酒，准备明朝话别愁。
舣舟登滕王阁
作者：戴復古
朝代：宋

散步登城郭，维舟古树傍。
澄江浮野色，虚阁贮秋光。
却酒淋衣湿，搓橙满袖香。
西风吹白髮，犹逐少年狂。
船过桐江怀郭圣与
作者：戴復古
朝代：宋
体裁：七言绝句

只言君在桐江住，及到桐江不见君。日暮空山独惆怅，不知又隔几重云。
船過桐江懷郭聖與
作者：戴復古
朝代：宋

只言君在桐江住，及到桐江不見君。
日暮空山獨惆悵，不知又隔幾重雲。
艤棹清江
作者：戴復古
朝代：宋

艤棹江濱訪舊游，十年重到戲漁洲。
不知芳樹在何許，但見落花從此流。
我醉欲眠因假榻，客行未定且登樓。
有錢賸買張家酒，準備明朝話別愁。
艤舟登滕王閣
作者：戴復古
朝代：宋

散步登城郭，維舟古樹傍。
澄江浮野色，虛閣貯秋光。
却酒淋衣濕，搓橙滿袖香。
西風吹白髮，猶逐少年狂。
花朝侄孙子固家小集
作者：戴復古
朝代：宋
体裁：五言律诗

今朝当社日，明日是花朝。佳节唯宜饮，东池适见招。绿深杨柳重，红透海棠娇。自笑鬓边雪，多年不肯消。